text:
19/09/2013
Quinzena occitana lo diumenc 22 de setembre a Javerlhac.
Jan-Peire Reidi vos convida a una permenada de cinc quilometres dins los bòscs e las terras dempuei Lu Grand Lac (rasis lo Grand Gilon, comuna de Javerlhac), jusc’a l’egleisa romanica de La Chapela Sent Robert, en passar per lo rochier mitic de Peira Viranda.
• Veiram los cròs de mina ente tiravan lo minerai de fer per lasfarjas daus alentorns e ne’n diram quauques mots.
• Escoltaram la legenda de Peira Viranda.
• Legiram un conte o dos de la Marcela Delpastre
• Passaram per una pelada, de vegetacion originala.
• Diram quauques mots dau crime d’Autafàia.
• En passar per las terras desboijadas per los monges, tornaram lur sense aus toponimes mesconeissables en francés : Pierre Virande, Les Badias, Grand Acaud, Bel Air, Les Chenauds…
• Aprendram en chamin los noms daus aubres e daus aubrissons. Un còp tornats, faram un juec per pas los obludar.
• Blagassaram, platussaram, e si quauqu’un vòu possar una pita chançon…
A la riba de nòstre romivatge marcharam vers ‘quela Chapela de granda beutat architecturala, floron de l’art romanic, enjucada sus lo terme, ente siram aculhits per nòstre amic occitan Marçau Bailit, M. Pascal Chambard, President de l’associacion per Sauvar la Chapela, e M. Jean-Marc Warembourg. Monsur Warembourg nos presentará lo libre que ven de publiar sus Le Prieuré de la Chapelle Saint-Robert e nos fará descrubir en francés daus detalhs que degun mai a remarcats. Marçau Bailit presentará l’istòria de la chapela en occitan.
Parlaram occitan, mas si voletz parlar francés, vos faram pas nejar dins lo lac per quò-‘quí.
ORGANIZACION
A dietz oras, menaram quauquas autòs a la Chapela (7 quilometres per la rota) per dire de pas tornar a pè au Grand Lac aprep la
permenada. Los chamins son bien entretenguts, mas vau mielhs prener daus sotliers de marcha. Los chaçadors son prevenguts de
nòstre passatge. Quauquas personas que aimen pas marchar aniran directament a la Chapela a onze oras demiá per la visita. A
miegjorn e demiá, minjaram tots ensemble nòstre disnar tirat dau sac dins la « granja » dau Grand Lac.
Jan-Peire REIDI (Jean-Pierre REYDY)
Tel 05 53 56 00 39 / 09 61 22 55 33
Le Grand Lac (ou La Mercière)
24300 JAVERLHAC-ET-LA-CHAPELLE SAINT ROBERT
À Javerlhac, prenez la D93 direction Mareuil. Au village "Le Grand Gillou" à 4 km tournez à droite dans le chemin ; puis 800 m.
LA RESISTENÇA A JAVERLHAC
A tres oras, Marçau Bailit, que era a la batalha de Javerlhac lo 24 de julhet 1944, ne’n nos parlará davant la maqueta a la Sala de la Cultura, dins lo borg. (Podetz legir e escoltar lo poema de Jan-Peire Reidi « Los òmes que resisteren » sus lo site www.chanson-limousine.net )
CONCERT DAU GROPE GASCON BA’AL
A quatre oras demiá, CONCERT de musica tradicionala per escoltar e per dançar (viena, boha,
acordeon, votz…), organizat per CLAVICORDE emb lo sosten dau PNR. Entrada : 5€. Quò sirá pas per s’einoiar ! Veire lo papieron çai-junt e lo site www.clavicorde.org
21:55 Publié dans Actualitats, Cultura e literatura en òc, Toponimia e patronimia | Lien permanent | Commentaires (0)
"Bertran de Bòrn, au nom de l’amor e de la guerra" per Joan-Lois Leveque
Bertran de Bòrn fuguet pas nonmàs l’un daus trobadors mai coneguts de son temps. Senhor de la chastelaniá d’Autafòrt, s’engatget dins tots los conflicts que boleguet Aquitània dins la segonda meitat dau segle XII. Presentat mai d’un còp coma baralhaire e batalhós, uset en realitat de son eime per portar naut las valors e l’etica chivalierencas. De fach, son trobar se compausa mai que mai de sirventés, òbras satiricas adreçadas aus grands de son temps e qu’estonan aüei per lor libertat de ton. Son de las cronicas vertadieras de las luchas dau rei Enric II Plantagenest contra sos filhs, puei de las de Richard Còr de Lion contra Felipe-Auguste. Pasmens, lo trobador d’Autafòrt sabiá maitot se balhar au genre cortés tradicionau, que nos son pervengudas doas chansons a la glòria e a la beutat de la princessa Matilda d’Anglaterra, sòr de Richard.
En 1181, Enric lo Jove, filh ainat dau rei d’Anglaterra, venguet jostener una coalicion de senhors aquitans contra son frair Richard Còr de Lion, que ne’n contestavan la sobeiranetat. Bertran de Bòrn prenguet lo partit daus insurjats. Los afrontaments entre los dos camps, mai que fuguessen ponctuats de trevas, abasigueren daus mes de temps las terras de Perigòrd, de Lemosin e de Carcin. Pauc per pauc, los partisans d’Enric lo Jove emporteren de las victòrias e mestregeren mai que mai la vila de Lemòtges en febrier 1183. Mas au mes de junh, la mòrt surprenguet lo jòune rei Enric, nonmàs atjat de vinta-set ans, en segre d’una breva malaudiá. Desconsolat per sa dispareguda subrana, Bertran còr-dolent compausa un planh, valent a dire un omenatge entristesit a la memòria de l’òme que considera, quand surven sa mòrt, coma lo chivalier lo melhor de la crestiantat. Es tanben una reaccion contra los que disián veire dins la mòrt dau jòune rei anglés lo pretz chausit per Diu per la redempcion de sas exaccions de guerra. Joan-Lois Leveque
Veiqui un extrach, et sa traduction en français :
Si tots li dòls, e.ls plors, e.ls marriments
E las dolors, e.ls dams, e.ls chativier
Qu’òm anc ausís en est’ segle dolent
Fossen ensems, sembleran tot leugiers
Contra la mort del jove rei anglés
Dont reman Pretz e Jovens dolorós
El monds escurs e teints e tenebrós
Sens de tot jòi, plens de tristor e d’ira
Estenta Mòrts plena de marriment
Vanar ti pòds qu’el melhor chavalier
As tout al mond qu’anc fos de nula gent
Car non es res qu’a Pretz aia mestier
Que tot non fos el jove rei anglés
E fora mielhs, s’a Dieu plagués rasons
Que visqués el que maint autr’ enoiós
Qu’anc non feiron als pros mas dòl e ira
Si tous les deuils, toutes les larmes, tous les chagrins
Toutes les douleurs, tous les dommages et toutes les misères
Dont on entendît jamais parler en ce monde douloureux
Etaient réunis, ils sembleraient bien légers
Devant la mort du jeune roi anglais.
Mérite et Jeunesse en restent affligés,
Le monde obscur, assombri, ténébreux,
Privé de toute joie, plein de tristesse et de colère
Mort décharnée, pleine de tristesse !
Tu peux te vanter d’avoir
Le meilleur chevalier qui fût jamais au monde,
Car il n’est rien de ce que Mérite requiert
Qui ne fût chez le jeune roi anglais.
Et il aurait mieux valu, s’il plût à la raison de Dieu,
Que lui vécût plutôt que tant d’autres ennuyeux,
Qui n’ont jamais procuré aux preux que deuil et colère
12/09/2013
"Los chafres" de Jan-Peire Reidi (3/3)
(Seguida e fin de la seria...)
A, la chaitivetat daus chafres de descripcion fisica ! Aura, quo es mau vut de parlar de las dechas de la gent, mas autres còps, se geinavan pas. La figura de Chais Tòrt era de travers, la de la Jauta de Vin era meitat bluiá (Disian que sa mair aimava beure !), e lo Becat aviá benleu ‘trapat la variòla. Lo Borrut semblava un monard e la Piaus Roges se coneissiá de loenh. L’òme de Nontron que ‘pelavan « Tifús » aviá plan estat bien malaude quand era preisonier. Pense aitot a ‘queu paubre « Bequilhon », un mutilat de guerra, que aviá nonmas una pedala sus sa bicicleta. Quauques chafres disian lo malur de tota una vita. E, queraque, los mocandiers eran pas en pena de trobar quauques noms amistos per los que chorlhavan, que begaudavan, que boitavan. Sens comptar que tot lo bestiàri podiá servir per los que eran tròp gròs (N’i aviá gaire chas los paisans), tròp pitits, tròp grands, tròp magres… « Tòc
ali », lo chafre d’un autre Nontron, era un pauc mai risolier. Quò fasiá pensar a la chançon : « Maniatz-lo li, brejatz-lo li, quel embonilh de la paubra Liunarda / Maniatz-lo li… Quel embonilh que la fai tan sufrir… »Ne’n cherchatz, daus noms-chafres ? Ne’n trobaretz tota una tropelada dins Jan Picatau de Sent Barrancon. Lo monier podiá nonmas se ‘pelar « Mouduros », perque moudurava ; preniá una part de la farina benleu un pauc tròp bela. Lo pendulaire Tòrdebigòrd valiá gaire mielhs. M’es ‘vis que vese lo comte de Charaban, sa filha Zénobie e que auve parlar la Brididí… E avetz pas conegut Panasòu a Radiò Limòtges dins las annadas cinquanta ? Son asne Peta-Fer, sa motò Peta-si-quò-pòt, lo pair Borrasecha e la vielha Pissa-d’en-pés ? Sabetz pas çò que avetz perdut, ten !
Jan-Peire Reidi
19:27 Publié dans Cultura e literatura en òc, Lenga e vocabulari | Lien permanent | Commentaires (0)
Questa dimenjada sur "Meitat chen, meitat pòrc" ...
Joan-Pau Verdier e Marçau Peironi nos informan que lo convidat de l'emission dau diumenc 15 de setembre sera :
Jan-Peire Reidi , escrivaire occitan per la surtida de son lexic trilingue occitan, francés, anglés.
Meitat chen , Meitat pòrc , chasque diumenc a 11 oras 30 sur França Blu Perigòrd!
Veiqui lo ligam vers França Blu Perigòrd
e vers lo blògue daus cors d'occitan de l'autor
Les cours d'occitan de Jan-Peire Reidi ( blog-cours d'occitan)
06:32 Publié dans Actualitats, Cultura e literatura en òc, Musica e chançon | Lien permanent | Commentaires (0)
07/09/2013
"Los chafres" de Jan-Peire Reidi 2/3
Seguida de la parucion de la setmana passada 1/3
Quo era pas coma dins los país ente lo chafre es donat per garantir la gent daus surcelatges. An un nom que fan servir e un autre nom, lo vertadier, que nonmas los esperits coneissen. Entau degun pòt damandar aus esperits maufasents de lur far dau tòrt.
Chas los vilauds, lo respect comandava que òm dissès la fòrma francesa dau nom en fasent auvir totas las letras que s’escrivian. L’Espinos se disiá *Lépinouxe e Fraisses era vengut *Fréssèxe. En occitan, degun auriá agut l’idéia de dire « Monsur Dau Pueg » o ben « Madama Daus Monts » a de las personas que se ‘pelavan Dupuy o ben Desmond (prononçat *Dessmond). Ren d’estonant que la gent que parlavan nòstra linga fuguessan mai a man emb un chafre autenticament occitan que non pas un nom occitan francisat e mesconeissable. Ironicament, Farjas e Solas tornavan trobar lur prononciacion de l’ancian temps, avant la tombada de las consonantas finalas en lemosin: *Fargeasse, *Solasse.
Los chafres son pas nonmas lo signe dau conservatisme de la gent. Fròtgen mai que mai dins lo champ de l’afectivitat e de l’inventivitat. Una persona de ma familha se ‘pelava « Bijó » dempuei que, tot pitit, sa mair li disiá, meitat en francés, meitat en occitan : « Mon bijou ». Quante s’entarret, meteren dins lo jornau son nom segut de « dit Bijou ». Parier per mon chafre quand era goiat. Ieu era « lo toutou » de mon grand-pair ; quò fai que fuguí « lo Totó » de tot lo monde. Chas nos ‘resteren de me ‘pelar entau quante comencí de m’esrufir, mas los autres goiats contunheren. Minhardisa per los uns, mocariá per los autres.( de segre)
Jan-Peire Reidi
07:11 Publié dans Cultura e literatura en òc, Lenga e vocabulari | Lien permanent | Commentaires (0)
09/08/2013
Arnaut de Maruelh e lo salut d’amor per Joan-Loís LEVEQUE
Eissut d’una familha plan modesta, Arnaut de Maruelh nasquet a Maruelh devers 1150 e deguet reçaubre una educacion clericala. Se ditz que coma podiá pas viure de son art en sa terra de naissença, fuguet aculhit a la cort dau viscomte Rogier de Besièrs, que sa femna Azalais, filha dau comte Raimon V de Tolosa, era coneguda per sa benvolença envers los poëtas occitans. Lo biografe nos aprend que Arnaut lauvet tant e ben los pretz e la « francha captenença » de sa brava protegeiritz que fuguet constrench de fugir a la cort de Guilhem de Montpelhièr. Deguet i ‘chabar sa vita a la debuta dau segle XIII.
La posteritat consacret lo trobador de Maruelh coma lo chantre dau salut d’amor, genre marcat per l’umilitat e la sinceritat daus sentiments amorós dau poëta. Dins l’extrach de la chanson que ven, se vei que la prigondor de quilhs sentiments, reviscolats per la doçor d’un bufe de printemps, era pas nonmàs exprimada d’un biais platonic.
Bel m'es quand lo vents m'alena J’aime lorsque souffle le vent
En abril, ans qu'entre mais En avril, avant que mai ne paraisse
E tota la nuech serena Et que toute la nuit sereine,
Chanta'l rossinhòls e'l jais Chantent le rossignol et le geai
Quecs ausels en son lengatge, Chaque oiseau en son langage
Per la frescor del matin Dans la fraîcheur du matin
Van menant jòi d'agradatge Va et vient, joyeux de plaire
Com’ quecs ab sa par s'aisin A sa compagne avec qui il s’affaire
E pus tota res terrena Et puisque toute chose terrestre
S'alegra quand fuelha nais Se réjouit lorsque naissent les feuilles,
Non puesc mudar no'm sovena Je ne puis m’empêcher de me souvenir
D'un amor per qu'ieu soi jais D’un amour qui me rend joyeux.
Per natura e per usatge Par nature et par habitude,
Me ve qu'ieu vas Jòi m'aclin Il m’arrive de tourner mes pensées là-bas
Lai, quand fai lo doç auratge Vers la Joie d’amour, quand ici souffle
Que'm reven lo còr aicí La douce brise qui ranime mon cœur
Mercés fará si no'm mena Je serai à sa merci si elle me mène
D'aiçí enans per longs plais Çà-et-là par de longs chemins
E don’ me’n un bais d'estrena Elle me donnera d’abord un baiser,
E segon servici mais Et davantage selon mes services.
E pueis farem breu viatge Puis nous ferons un court voyage,
Sovendet e breu camin Fréquemment et par petites étapes
Que'l sieus bels còrps d'alegratge Car son beau corps charmant
Me a mes en est’ traïn M’a mis sur cette voie.
07:10 Publié dans Cultura e literatura en òc, La Vita en òc ( archivas DL papier) | Tags : troubadours, arnaut de mareuil | Lien permanent | Commentaires (1)


c: text/html

text:
17/10/2013
Automne, par Michel Chapduelh
Avetz remarcat que sem en autona ? Dins la civilizacion actuala que plaça lo solelh (lo còp de solelh!) e la plaja coma valors màgers de la vita, l’autona es considerat coma una entrada dins la meschaenta sason, lo freg, la bruma, la melancolia…Quò fuguet pas totjorn entau. Per los latins, quo era la sason que portava la frucha, la sason que recompensava lo paisan de son trabalh de tota l’annada, la sason de l’abonde e de la profusion… E per nòstres vielhs que vivián de la chaça e de la culhida, quo era tanben la sason la melhor, la que portava la charn, los botareus, la frucha cultivada o sauvatja. E mai que mai las vendenhas, consecracion de tot aquò. Arribar a las vendenhas, quo era far la gerba bauda de l’an, la festa granda. Sason onte la natura, coma tucada de la peira filosofala se muda en aur !
« Autona », quo es benleu ben un mot francés occitanizat. D’autres disen « la darriera », la qu’arriba a la fin, lo contrari dau primtemps que se ditz « la prima », çò que vòu dire « la prumiera », coma la primavera, la prumiera sason. Avián nonmàs tres sasons ? Onte era passat l’ivern ? Durmián alaidonc coma las orsas au fons de lor cròsa ? D’autres disen « la tardor », l’idèia es un pauc la mesma. D’autres enquera disen « la davalada ». Davalada de qué ? de la plueja, de la bruma, de las fuelhas, de las pomas que tomban, daus jorns que se fan mai corts, daus auseus migrators que davalan vers lo sud ? Benleu ben de tot quò au còp…
Mas espiatz las nosilheras aurá que perden lors fuelhas e veiretz, enquera corts e sarrats, los minons naissents que seran las prumieras flors fruchieras de l’an que ven. Quo es que la darriera prepara la prima.
Micheu Chapduelh
19:29 Publié dans Cultura e literatura en òc, La Vita en òc ( archivas DL papier) | Lien permanent | Commentaires (1)
Commentaires
Me rapele pas coma disiam "l'automne" dins mon vilatge quante ieu era goiat. "L'autòna" es benleu lo mot que auriam respondut si quauqu'un nos aviá pausat la question. Me rapele pas aver sovent auvit parlar de "la darriera". Lo mes d'octòbre era la sason que la gent vendenhavan e bladavan. L'estiu 'chabava per la Sent Micheu ("Per la Sent Micheu, lo marende monta au ceu"). Disiam que l'ivern era dins un bissac quand la meitat dau temps freg veniá avant la Nadau (en autòna) e l'autra meitat au mes de feurier. Benleu que l'autòna existava pas. Mas quo es ben verai que lo mes d'octòbre era una "sason" de bonur e de plaser per los gormands e per los que aimen las sentors de la terra.
Écrit par : REYDY | 18/10/2013
Les commentaires sont fermés.

robotstxt: allowed

filter: keep


text:
Projècte realizat per Sabrina Cepeda en l'encastre de l'annada d'estagi de Professor daus Escòlas Estagiari (PEE)
Sus las 6000 luengas parladas dens lo monde, 10 % que son escrivudas e mensh de 1% dispausan d’un lengatge siulat.
- de luengas non-tonaus ( occitan, espanhòu de l’isla de La Gomera, turc de la vath de Kusköy de cap tà la Mar Negra, tamazight deu Haut Atlas, grèc d’Antia )
- de luengas tonaus ( luenga mazatèca deu Mexic)
Qu’observam similituds enter las tecnicas de lengatges siulats aus entorns de Mediterranèa : la luenga siulada qu’ei un substitut de la luenga parlada e qu’ei la modulacion deus fonèmas de la luenga parlada.
Tres condicions que son sovent observadas ligadas a la preséncia d’un lengatge siulat :
- lo relhèu accidentat ;
- l’isolament de las abitacions, l’esluenhament de las abitacions enter eras ;
- lo mitan deu pastoralisme.
Estat actuau de las luengas siuladas : la luenga siulada qu’ei vitèca engüèra en Turquia, qu'ei presenta d’un biais vestigiau a Antia en Grècia, qu’a desaparegut a Aas.
A còps, que hè partida deus objectius de l’ensenhament com a La Gomera e en via de difusion com en Bearn.
Qu’an totas un aspècte utilitari tà facilitar la comunicacion a grana distància.La disparicion d’ua luenga siulada qu’ei ligada :
au desvolopament deus èishs rotèrs, a la modernizacion de las tecnicas (telefonet, Internet…), a la populacion qui vad vielha e qui non transmet pas mei aqueth mòde de comunicacion de generacion en generacion, a l’exòde rurau, a la disparicion o quasi disparicion de la luenga parlada en situacion de diglossia com ei lo cas de l’occitan.
Transmission de las basas deu lengatge siulat occitan
Ua intervencion en lengatge siulat occitan estó realizada dens tres escòlas : Biost (deu CP tau CM2), Lo Lis (deu CP tau CM1), Pau (de CE1 dinc a CM2).
Que trobaretz dens la maleta lo contiengut didactic de las intervencions :
- un descriptiu de las intervencions dens aqueras escòlas,
- ua progression suu tribalh d’emission e de compreneson en lengatge siulat,
- la transcripcion deus prenoms de cada classa,
- las fichas miairas de cada sesilha de las sequéncias,
- los bilanç que permeten un seguit e ua avaloracion deus progrès realizats.
Trobaretz demei dralhas de questionaments : Quan ? Perqué un lengatge siulat ? Quan se siulava lo lengatge siulat ? On se siulava ? Qui siulava ? Perqué ? Quin siular dab los dits ?
Escotar/telecargar : Progression frasas siualadas
Escotar/telecargar : Siula lo ton prenom
Los lengatges siulats e l’ensenhament
Taus lengatges repertoriats sol lo silbo gomero qu’a ua avança màger en mestior de materiau didactic e d’ensenhament deu lengatge siulat.Lo lengatge siulat occitan que ten a desvolopà’s e a difusà’s.
Lo lengatge grèc qu’ei portat per ua associacion qui ensaja de’u har vàler tà’u har ensenhar.Lo lengatge siulat turc que’s transmet de generacion en generacion.
De lengatges siulats que demoren non-estudiats o non repertoriats - lo lengatge siulat deu Tamazight (Marròc) , lo lengatge siulat albanés --.
Ensenhament deu siular occitan en Bearn - Seteme de 2015
talhèr au collègi de Laruntz (vath d’Aussau) ;
talhèr a l’escòla publica de Vilhèras (d’Aussau) ;
talhèr a l’UPPA taus estudiants e tau public ;
formacion continua deus regents de Calandreta.
L’aviéner deu lengatge siulat occitan qu’ei dilhèu a l’òra de la renavida. Aqueste tribalh ajudarà dilhèu los mainatges ta'u transméter…


text:
Pieter Zeeman
Pieter Zeeman (1865 - 1943) foguèt un fisician neerlandés premiat amb lo Prèmi Nobel de Fisica l'an 1902, amb Hendrik Antoon Lorentz.
Biografia[modificar | modificar la font]
Nascut lo 25 de mai de 1865 dins la vila de Zonnemaire. Après finalizar los estudis segondaris lo 1883 s'installèt a Delft ont estudièt lengas classicas, un requisit indispensable per poder èsser admés a l'universitat en aqueles moments.
Estudis scientifics[modificar | modificar la font]
Lo 1885 dintrèt a l'Universitat de Lèida per estudiar fisica al bòrd de Hendrik Antoon Lorentz. Lo 1890 atenguèt se licenciar e venguèt l'assistent de Lorentz.
Per indicacion del meteis Lorentz comencèt a metre en examen l'efièch dels camps magnetics sus las fonts de lutz. Aital lo 1896 descobriguèt que las linhas espectralas d'una font luminosa somesas a un camp magnetic fòrt se dividisson en divèrses compausants, cadun que n'es polarizat, lo que se coneis uèi coma efièch Zeeman, en essent divulgat lo 31 d'octòbre del meteis an a la Koninklijke Nederlandse Akademie van Wetenschappen (Academia neerlandesa d'Arts e Sciéncias). Se verificavan aital, experimentalment, las prediccions de lo sieu mèstre Hendrik Lorentz, en provesint una pròva mai en favor de la teoria electromagnetica de la lutz.


text:
Economia de la Còsta Rica
Còsta Rica es pasmens considerat sovent encara coma un país essencialament agricòla. La tèrra es repartida lo mai egalament de l'America Latina, amai se las superfìcias cultivablas i cobrisson pas que 10 % del territòri ; las pradas e pasturas n’ocupan 30 % e las seuvas 50 %. Maugrat l’existéncia de bòrias familialas nombrosas, de tèrras immensas son tengudas per de multinacionalas americanas. Lo país cultiva e produtz de cafè, de bananas, de cacao, de cana de sucre, de tabat, d’agrumas, de notz de cocò e de palmièrs d’òli, amai de culturas alimentàrias a basa de ris, de maniòc e de trufas. L'elevatge boïn, pel lach e la pesca del ton, al larg de l'illa de Còco, son pro actius. La balança agricòla registra un excedent important. En escambi, las ressorsas minièras demòran menèlas (coire e baucita) e l'industria demòra embrionària: textil, sucrariá, braçariás, manufacturas de tabat, ressegadas. Una rafinariá de petròli es implantada a Puerto Limón, sobre la mar de las Antilhas, primier pòrt del país e ponch de partença del camin de fèrre transoceanic que mena a Puntarenas, sobre l'Ocean Pacific. Aquel camin, traçat a travers «l'infèrn verd» d'una de las seuvas tropicalas pus densas del monde, foguèt començat en 1871, e foguèt fins al començament de las annadas 1970 lo grand mejan de transpòrt entre la valada centrala e la còsta atlantica. Aquel ligam ferroviari es ara copat despuèi un tèrratremol e de relimpadas de terren que, en 1990 puèi en 1992, emportèron de tròç dels ralhs.
Comèrci[modificar | modificar la font]
Lo comèrci, deficitari, se fai per mai d'un tèrç amb los Estats Units e se tròba tròp somés a las variacions dels cors del cafè e de la banana. Lo torisme se desvolopa lèu sobre la còsta pacifica, e sei receptas an doblat entre 1991 e 1994. Los financièrs estrangièrs, rassegurats per la politica liberala, lo demeniment de l'inflacion e dels deficits publics, investisson dins lo país. Maugrat aqueles atots evidents, lo país deu afrontar lo problèma del deute exterior e del demeniment del poder de crompa d'una larga franja de la populacion.
Nòtas & referéncias[modificar | modificar la font]
- ↑ CIA, « The World Factbook » Accessat lo 28 d'abril de 2013}}
- ↑ https://www.cia.gov/library/publications/the-world-factbook/rankorder/2001rank.html


text:
Maquis dau Vercòrs
Lo Maquis dau Vercòrs èra un grop de la Resisténcia Francesa durant la Segonda Guèrra Mondiala que sa zona d'operacion foguèt la region montanhosa de Vercòrs. A partir de genier de 1944, concentrèt un nombre fòrça important de combatents (4 000 òmes en junh) e la Resisténcia Francesa organizèt divèrseis atacas dins lo massís e son relarg per alunchar leis Alemands e lo govèrn de Vichy de Normàndia. L'ofensiva alemanda còntra lo Maquis acomencèt a partir de junh de 1944 e mobilizèt mai de 20 000 òmes. Ajudats per lei defensas naturalas de Vercòrs e per la populacion locala, lei Francés capitèron de resistir fins a l'arribada de tropas aeroportadas alemandas dirèctament sus lo plan de Vercòrs qu'entraïnèt l'òrdre de dispersion dau Maquis donat lo 27 de julhèt de 1944.


text:
Nosaltres els valencians
Nosaltres, els valencians es un ensag en lenga catalana de l'escrivan e intellectual valencian, publicat per Edicions 62 lo 12 de mai de 1962 a Barcelona. Lo libre representa lo primièr trabalh de l'autor de Sueca coma istorian e menèt posteriorament a una renovacion totala del nacionalisme valencian. En 1963, tot bèl just un an aprèp sa parucion, recebèt lo Prèmi Lletra d'Or. Dempuèi la primièra edicion en 1962, es estat reeditat un vintenat de còps fins a 2009 e foguèt revirat en espanhòl en 1998.


text:
Kemperle
Kemperle en breton ( Quimperlé en francés) es una comuna bretona, situada dins lo departament de Finistèrra e la region de Bretanha.
Somari
Geografia[modificar | modificar la font]
Quimperlé a situat en lo sud-es del Finistère, a unitat|19.7|km {{}} al nòrd-oèst de An Oriant e a unitat|44|km {{}} a l'èst de Kemper. D'un punt d'enguarda istoric, la vila aperten a la Cornouaille. Malgrat aiçò una pichona part de lo sieu territòri, en correspondent al anciana trève[1] de Sant David, #que dépendait de la parròquia de Rédéné, se liga al Broerec.
Quimperlé est situé dans le sud-est du Finistère, à 19,7 km au nord-ouest de Lorient et à 44 km à l'est de Quimper. D'un point de vue historique, la ville appartient à la Cornouaille. Cependant une petite partie de son territoire, correspondant à l'ancienne trève[1] de Saint David, qui dépendait de la paroisse de Rédéné, se rattache au Broerec.
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ 1,0 et 1,1 Error de citacion : Balisa
incorrècta ; pas de tèxte per las referéncias nomenadas
Treve.


text:
Parabòla (retorica)
Una parabòla (del grèc πapaϐoλή, « aprochament, comparason ») es una de las varietats de l’allegoria.
La parabòla es una figura de retorica consistissent en una istorieta qu'utilisa los eveniments quotidians per illustrar un ensenhament, una morala o una doctrina. Alara qu'aquela, en general, presenta directament lo fach que n'a en vista, la parabòla ofrís, jos las colors vertadièras, un fach que deu servir a la demonstracion d’una varietat d’un autre òrdre, amb que a una relacion mai o mens aisida de sasir. Tanben se trapa dins lo dicors aumentatiu quand un recit illustra la tèsi defenduda per facilitar la compreson del lector.
La parabòla es tanben un recit allegoric que permet de donar un ensenhament moral o religiós. Presenta dins la Bíbla ont jòga lo ròtle de l’apologue e de la fable, subretot dins los Evangilis (la parabòlas de Jèsus) que l'an empruntada al midrash ebrieu, la parabòla es utilizada dins los sermons de orators crestians.
Las parabòla son encara mai frequentas encara dins la literature bodica; los Avadanas, l'Itopadecas donan sonque l’idèa dels recuèlhs mai vasts que ne son extraits e que un se nomena lo Iu-Lin, es a dire lo « Bòsc de comparasons».
Articles connèxes[modificar | modificar la font]
Font[modificar | modificar la font]
- Gustave Vapereau, Dictionnaire universel des littératures, Paris, Hachette, 1876, p. 1534


text:
Eble II de Ventadorn
Eble II de Ventadorn (1086-1155) es un poèta d'una importancia majora per la lirica occitana. Foguèt lo cap de la primièra escòla de poësia trobadoresca. Son escòla, tanben coneguda jol nom de "tròba" o "escòla N'Eblon" es particularament importanta, vist que foguèt la que creèt lo movement dels trobadors.
Lo primièr trobador[modificar | modificar la font]
Vescomte de Ventadorn, Eble II èra tanben ligat amb Guilhem IX, comte de Peitieus. Ambdós aguèron de relacions d'amistat e literàrias qu'explican en partida la vocacion de Guilhèm IX de Peitieus. Eble II foguèt tanben lo mèstre del grand Bernat de Ventadorn. Per aquestas rasons, Eble II pòt èsser considerat, a bon drech anar, coma lo primièr trobador.
Son amistat èra granda amb Guilhèm IX. De nombrosas anecdòtas son conegudas gràcias a Jaufre del Bruèlh e a sas cronicas.
Las òbras perdudas[modificar | modificar la font]
A l'ora d'ara, totas sas poësias son perdudas. Son estil es ça que la conegut gràcias a d'autras sorgas. Atal es sauput qu'aimava las cançons gaias, "usque ad senectam alacritatis carmina dilexit" (entrò la vielhesa aimèt las gaias chançons). Aquò pròba tanben que la lirica èra probablament presenta en Occitània al sègle XI, abans Guilhèm IX, e probablament abans Eble II tanben.
Nòtas e referéncias[modificar | modificar la font]
Sorgas:
Carl Appel, Bernart von Ventadorn, Halle, 1915.
A. Jeanroy, La Poésie lyrique des troubadours, Toulouse, 1934.


text:
Sant
Andreu. Salardú
ER ART DES GLÈISES D´ARAN
ZER VAL D'ARAN
Er art mos ensenhe era forma de víuer e de pensar d´un temps.
Er art comunique sensacions e
beresa .
A partir der an mil ( S.XI), eth nòste pòble comencèc a bastir d´ua manèra
disparièra quan hège glèises, castèths, muralhes, monastèris e palais.
1.Arc
de miei punt
Portau
S. XII. Bossòst
Aguest portau ei format per tres arcs
lisi de miei punt, sostengudi per colones coronades de beròis capitèths.
Es arquitèctes diboishen en papèr eth plan dera bastissa que se vò bastir.
Es glèises romaniques an lèu totes forma de crotz, qu´ei eth simbèu des cristians.
Era part centrau , qu´ei era mès longa recep eth nòm de nau centrau . Es autes dues se
les ditz naus lateraus.
Ath hons des naus i é era abasida. Era abasida centrau i e plaçat er autar
, a on se celebre era missa.
centrau, ua abasida e dues absiòles.
3.Vòlta
de canon.
Ei era forma qu´a eth plafón dera glèisa.
Entà tièr eth plafon, auien de bastir uns fòrti contrafòrts
interiors.
Era sua nautada ei lèu tres o quate còps mès grana qu´es naus, pr´amor qu´eth son des campanes a d´arribar a tot eth parçan.
Eth campanau pòt auer disparières cares. Es
campanaus aranesi an ua caracteristica pròpia: era forma punchenta deth tet.
Campanau octogonau dera glèisa Sant Miquèu de Vielha . S.XVI
6.Hièstres petites.
Eth laguens des glèises romaniques ei escur e heired. Coma qu´es murs èren d´ample celh non podien pas daurir granes hièstres.
Arquet de hièstra
de Santa Maria de Vilamòs
Ei hèta de husta policromada . Es figures son ieratiques, ei a díder sense expresion . Es autors èren gent simpla deth pòble que volien dar forma a sòns Sants , Mair de Diu e Crist.
Talha deth S. XII
Crist de Salardú deth S. XIII
CRIST DE SALARDÚ
Ei deth sègle XIII e se trape ena glèisa de
Salardú. Existís ua beròia legenda qu´explique eth sòn orígen. Era crotz ei acabada enes sòns extrems
per quate panèus que sauven pintures policromades.
Son pintures hètes enes murs der interior dera
glèisa . Es que se conserven en Catalonha son des mès importantes dera pintura
romanica mundiau. Tostemp representen escenes religioses dera biblia, o
vida d´un Sant.
Aguestes pintures s´estan descobrint ara dejà
qu´er interior auie estat pintat ans en darrèr.
En Aran trapam es d´Unha e Salardú e d´autes que
se van recuperant dejà qu´èren amagades per capes de pintura.
Pintures muraus en plafon dera glèisa de Sant Andreu de Salardú.
9.Pintura sus husta
Sus ua husta pintauen escenes religioses entà
decorar era nau centrau dera glèisa, mès es que trapam ena Val d´Aran són de
sègles posteriors ath romànic.
10.Decoracion en pèira
ER AIGUA SENHÈR
Sta. Maria d'Arties. Batiadera per inmersion
Plaçada en un cornèr dera glèisa servís entà batiar es naui cristians.
TIMPAN
Ei ua placa de marme escur tamb figures esculpides
en relèu. Ei plaçat en portau principau dejós des arcs que i a dessús dera
pòrta d´entrada ara glèisa.
CRISMON
Ei ua estèla encrastada en un mur. Arrepresente eth nòm de Crist format pes dues prumères letres (X e P) deth nòm “Crist” en grèc.
CAPITÈTHS
Còs geometric de pèira esculpida que servís entà júnher cadun des arcs tamb
era sua colona corresponenta.
GLÈISES D´ARAN
En Aran existissen 84 bastisses
religioses entre glèises, capèles e santuaris. Cada ua ei dedicada a un sant:
VERGE
DETH CAP D´ARAN........................Tredòs
GLÈISA
DE SANTA MARIA.......................Arties
GLÈISA
DE SANT TOMÀS.......................Casarilh
GLÈISA
DE SANT MIQUÈU........................Vielha
GLÈISA
DE SANT ANDRÈU........................Casau
GLÈISA
DERA MAIR DE DEU DETH ROSÈR......Aubèrt
GLÈISA
DE SANTA EULÀLIA.....................Arròs
ACTIUITATS
1.- Descriu era glèisa
deth tòn pòble, en tot méter atencion ara
part exteriora, e ara part interiora dera madeisha. Pòs híger fòtos o quinsevolh
auta documentacion.
2.- Lieg era notícia
deth 9 de març deth 2002 , apareishuda en suplement” Aué “.
3.- Resumís era
notícia en sies frases
Eth
Crist de Salardú.
4.- A) Lieg era descripcion dera talha:
Aguesta talha de husta ei deth sègle XIII . Es braci dera crotz acaben
en uns quarrats qu´an rèstes de
pintures pes dues cares. A uns 65 cm. de nautada.
Eth Crist ei romanic tamb quate claus , eth cap laugèrament inclinat e
fòrça mercades es costelhes e es tendons des braci. Ei cubèrt tamb ua pelha des
de era trincha enquiàs jolhs, estacada
per ua còrda.
B) Mn. Jusèp Condò Sambeat,
ena sua òbra “Era Isla des Diamants” escriu era legenda qu´existís ath torn
d´aguesta talha. Lieg-la tamb atencion:
“Tocant ath Sant Crist de Salardú, les didec qu´en temps qu´es mòros
èren en Espanha , arribèc en aquera vila aranesa un pelegrin qu´arrés
coneishie. Prometec as sòns abitants que les harie un Sant Crist miraclós; e
entà hèr-lo s´embarrèc ena tor deth castèth que i auie ath costat d´a on ara ei
era glèisa parroquiau; esdejuaue a pan e aigua e non trabalhaue dera Passion de
Nòste Sénher. En èster prèsta era imatge, eth Pelegrin se honec sense qu´arrés
ne sabesse santoèr jamès plus d´eth ; era imatge, des deth prumèr dia comencèc
era cadia tan longa de miracles , que hège acudir tath sòn Santuari , a toti es
devòts deth gloriós e istoric bisbat de Comenges; e encara , ara, hè acudir en
professon , dus còps ar an , as pòbles d´Arties, Gessa, Unha, Bagergue e
Tredòs.”
C)Explica eth
significat d´aguestes paraules:
mòros:
pelegrin:
honec:
miracles:
devòts:
D) Resumís era
legenda en ua “auca” . En cadua des vinhetes escriu ua frasa o un parelhat.


text:
En l’an mil CCCCX foron cossols |
de Montpeylier los senhors : en Johan __
[Fol. 199 v°]
__de Cazalblanc, en Leonart Geves, en Raymon | Olivier, en Peyre de Vyers, en Johan Robert | et em Peyre Girart ; notari del cossolat et jut- | -ge de Valena, maistre Johan del Pin, notari.
Bayle, lo sen Guilhem Pinhol, borges ; jutge, | messen[a]Ms. mossem. Jacme Arquier, doctor en leys ; | notari de bayle, maistre Vinces Cabassa ; sot- | -bayle, sen Bertran Navas, cedier ; sotjutge | messier[b]Trace de grattage ; moss. rajouté postérieurement. Johan Roget, bachelier en dicretz ; notari | de sotbayle, maistre Jacme Verda ; viguier, | sen Fermin de Capvilar, canabassier ; assessor, | maistre Peyre de Pradas, bachelier en leys ; | notari de viguier, maistre Johan Fenolh.
Item, l’an que desus, dimergue a XVIII de | may que fonc
la octava de Pantacosta, fonc | facha en esta vila una procession general per |
rendre laus et gracias a Nostre Senhor de la | victoria que avian aguda las gens de
la sancta | glieysa de papa Alexandre Quint,
car en lo mes | de genoyer propdanament passat, debellan et | guerrejan, giteron
de Roma las gens d’armas __
[Fol. 200 r°]
__del rey Lansalau ; et per pregar Nostre Senhor | per la salut de la persona del rey nostre senhor | et del dalfin et de totz nos senhors de Fransa ; | ont foron los ordes, lo luectenen de mossenher | lo governador, mossenher lo bayle, l’estudi, | los senhors[d]Ms. senhor. cossols. Fes lo sermo davant lo cos- | -solat maystre [e]Le nom est laissé en blanc., maistre en la sancta | teulogia, maistre regent del covent de predi- | -cadors. Et fes lo offici mossen [f]Nom laissé en blanc. , | doctor en dicretz del collegi de Sant Ruf. Et | cant se fes la dicha procession, encaras non | se sabia en esta vila la mort de nostre sen- | -hor lo papa.
Item, l’an que desus, divenres a II de may | a XXII horas, anet de vida a trespassamen | lo dig papa Alexandre Quint en lo cami que | fazia, partent de Bolonia et cavalcava s’en | vers Piza.
Item, l’an que desus, divenres a XIIII[g]En 1410, la Pentecôte est tombée le 11 mai. Le
14 mai ne peut donc être un vendredi, mais un mercredi. En revanche le 2 mai était
bien un vendredi. de may | que
fonc lo divenres apres Panthacosta, | apres la mort del dich papa Alexandre Quint, __
[Fol. 200 v°]
__los senhors cardenals a Piza intreron en con- | -clavi per elegir papa ; et a [h]Date laissée en blanc. del mes, ele- | -giron en papa lo cardenal de Bolonia que se a- | -pela papa Johan vint e tres et enapres fonc | consacratz.
Mort de consul.[i]En marge, écriture moderne : mort de consul.Item, l’an que desus, dijous a XXV de septem- | -bre anet de vida a trespassament lo sen | Peyre de Vyers, cossol, et en son luoc fonc ele- | -git en cossol lo sen Guilhem Borrilho, cana- | -bassier.
IItem, l’an que desus, dilhus a XXIX[j]Ms. XXX auquel a été rajouté suscrit un I. de sep- | -tembre que fonc la festa de mossenhor Sant | Miquel, fonc
adordenat per mossen P., per | la gracia de Dieu avesque de Magalona, | de volontat
et cossentimen de mossenhor | lo governador, de
mossenher lo rector de | la part antiqua, ho lurs loctenens, de
mo- | -ssenhor lo bayle et dels autres senhors
of- __
[Fol. 201 r°]
__ficiers a requesta dels senhors cossols que se | fezes una procession general per esta vila per | rendre laus et gracias a Nostre Senhor et | a la sieuna benezecta mayre et a tota la cort | celestial de paradis, que per la sieuna sancta | misericordia a donat salut et sanetat al rey, | nostre senhor, et per pregar lo devotamen | que en aquela per lo merit de la sieuna sanc- | -ta passion lo vuelha gardar et conservar et | en veraya union, amor et caritat totz los | senhors de noble sanc de Fransa, et donar ve- | -raya union en la nostra sancta mayre gli- | -eysa. Et aquel jorn fonc ajustat lo poble de- | -ffra la glieysa de Nostra Dona de Taulas, per | far la dicha procession, per so que ploc aquel | jorn et non podian istar las gens davant | lo cossolat. Lo reveren maistre Raymon | Cabassa, maistre en la sancta teulogia, de l’or- | -de de predicadors, fes lo sermo d’aquela ma- | -teria en la dicha glyeysa. Et cantet la mes- | -sa mosses prior de Taulas ; en que foron | mossenhors los avesques[l]Ms. avesque.de Magalona et | d’Albi, los ditzs senhors guovernador et __
[Fol. 201 v°]
__lo rector de l’estudi, mossenhor lo bayle et los | autres senhors officiers, los senhors cossols, | obriers et tot l’autre poble per la major par- | -tida. Et per so que per la plueja non podian is- | -sir deforas, que ja s’en eran tornatz los ordes | per la dicha plueja, dizen las letanias, feyron la | procession en lo sircuit deffra la dicha gleysa. | Et lo dimergue apres propdanamen venen | que teniam V jorns del mes de octobre fonc | facha la dicha procession per las causas de- | -sus dichas honorablament per la vila, la | quala seguiron mossenher de Magalona et | totz los autres senhors desus ditz et nomi- | -natz, exceptat mossenher d’Albi que se sen- | -tia un pauc atediat e non y poc venir. Fes | lo offici mosses camarlenc de mossenhor lo | cardenal d’Albana, prior de Sant Fermin.
Item l’an que desus, dilus al vespre a XV | jorns del mes
de dezembre, intret en Mont- | - peylierlo rey de Navarra que venia de Fran- | -sa et s’en anava en Navarra. Et yssiron li a __
[Fol. 203 r°]
__[m]Erreur de numérotation dans les folios ; une main a gratté le dernier I pour indiquer qu’il s’agissait du folio CCII mais le folio suivant porte le numéro CCIIII.l’encontra los senhors curials et los senhors, | cossols et obriers, acompanhatz d’autres va- | -lens senhors de vila am lurs menestries. Et | tornet a Predicadors per so que non volc intrar | defra vila. Et d’aqui los senhors cossols obri- | -ers acompanhatz dels autres senhors de vila | s’en vengron al cossolat. Et lo vespre tot tart | tramezeron li hun present gracios et hono- | -rable, loqual porteron de part elos lo sen Ar- | -naut Pelagal, pebrier, lo sen Johan Coja, mer- | -cadier, clavari, et lo sen Johan Bernart, coyra- | -tier. Et el lo receup mot benignamen am bo- | -na cara. Et lo dimars mati, los ditz senhors, | cossols, obriers et autres senhors de vila tor- | -neron a Predicadors per far la reverencia. | Et fes la arengua mossen Berthomieu Bar- | -rieyra, licenciat en dicretz et bachelier en leys, | ben et honorablamen. Et excusan se que non | se esmaginavon que partis si subdosamen ; et | excuseron se amb el per so que non li fazian | companha per so que non avian lurs caval- | -caduras. Et el, remercian lur lo bel acul- | -himent et lo present que li avian fag et se offeren de far per la vila tot so que far __
[Fol. 203 v°]
__poyria, lur donet conget. Et los senhors, pres | conget, s’en torneron al cossolat. Et lo senhor | rey, acompanhat de cent ho de cent sinquan- | -ta homes d’armas en bela estoffa, belas gens | et ben arbilhatz, montet a caval, tiran s’en | lo dreg camin romieu vers la fon de sant | Bertomieu.
Item, l’an que desus, davant la festa de Nadal | de
Nostre Senhor, per alcuns jorns venc | en esta vila lo reveren maistre, maistre |
Bernart[n]Nom laissé en blanc.,
maistre en la sancta theu- | -logia, de l’ordre de Nostra Dona del Carme, mais- | -tre
regent del covent d’Avinho, valent home |
et grant clerc. Et legic de festas de Nadal | a Sancta Aularia en las scolas del
doctor | [o]Nom laissé en blanc. En marge, note moderne: Beauval ?Beauval ?, la doctoral decretal[p]Ms. doctoral surmonté d’une croix qui renvoie en marge à una correction en
cursives decretal. mot auta et honorabla- | -ment continuant de legir totas las festas | entro a
l’intran de Carema et plus avant. Et | a requesta dels senhors cossols et de
alcuns | autres valens homes de la vila, demoret | en esta vila per sermonar et
endoctrinar | lo poble. Et seguen la manieyra de maistre | Vincens, venc en la glieysa de
Nostra Dona de __
[Fol. 204 r°]
__Taulas lo dimecres de las Senres a XXV de febrier, | que es lo premier dimecres de Carema, entorn | la hora de prima. Et cantet sa messa en l’autari | mager de Nostra Dona et, cantada sa messa, | montet en lo sermonador et sermonet. Et | fonc sa tema :
« Clama, ne cesses, exalta [q]Trace de grattage. vocem | tuam quasi tuba »
(Ysaÿe LI capitulo).
Item, l’endeman que fonc dijous a XXVI de | febrier,
tornet a Nostra Dona de Taulas | et cantet
sa messa de mati a prima et, can- | -tada la messa, fes son sermo. Et fonc sa tema : |
« Convertemini ad me in toto »(Johelie IIo capi- | -tulo).
Item, l’autre jorn apres que fonc diven- | -res, a XXVII del dig mes de febrier, tornet | a la dicha glieysa de Nostra Dona et cantet | sa messa de mati a prima coma desus et | apres sermonet aqui meteys. Et fonc sa | tema : « Jacet peralacitus et male torquetur ».
Item, l’endeman que fonc dissapte a XXVIII | febrier, cantet sa messa et sermonet | aqui meteys. Et fonc sa tema : « Stetit na- | - vis in medio maris ».
[Fol. 204 v°]
__
Item, l’endeman que fonc dimergue a I | de mars, non sermonet ponch, mas l’ende- | -man que fonc dilhus a II de mars, cantet | sa messa et sermonet a la glieysa de sant | Fermi. Et fonc sa tema : « Preocupemus fa- | -ciem ejus in confessione ».
Item, l’endeman que fonc dimars a III de | mars, cantet sa messa et sermonet aqui | meteys. Et fonc sa tema : « Domus mea do- | -mus oracionis est ».
Item, l’endema que fonc dimercres a IIII | de mars, cantet sa messa et sermonet a | aqui meteys. Et continuet la tema que de- | -sus : « Domus mea domus oracionis vocabi- | -tur ».
Item, l’an que desus, dijous a V de mars, | ac deliberat
de sermonar a Nostra Do- | -na del
Castel. Et venc al castel et per ays- | -so que lo poble non cabia en la
glieysa mon- | -tet sobre lo sermonador et procesic a la | lauzor de la mayre de
Dieu Nostre Senhor et descendet de la cadieyra et anet s’en a __
[Fol. 205 r°]
__Sant Fermi, et aqui cantet sa messa, et aqui | enapres complic son sermo. Et fonc sa tema : | « Si impius egerit penitenciam omnium pecca- | -torum suorum vita vivebit ».
Item, l’endema que fonc divenres a VI de mars, | lo mati a prima venc a sant Fermi et cantet | sa messa ; et enapres sermonet et fonc sa tema : « A- | -nima que peccavit ipsa morietur. »
Et enapres continuet tota la Carema de can- | -tar et de
sermonar cascun jorn, coras a son | covent dels Carmes, coras a Nostra Dona de Tau- | -las, coras a Sant Fermi, coras a Sant Daunisi, | mas lo mays continuamen en son
orde. Et | lo Divenres sant, el fes al Carme en
lo prat de | la claustra l’uffici et el meteys dis la Passion | et fes lo sermo
mot autamen et honorabla- | -men on fonc lo plus tot lo poble de la vila | et tot
jorn eyssamen en sos autres sermos | losquals fazia cascun[r]Ms. cascum. jorn la hun bel[s]Écrit en correction sur un
autre mot dont l’initiale a été grattée. e l’au- | -tre plus, semblans als sermos que fazia lo | reverent maistre
Vincens Ferrier de l’orde de | predicadors
cant passet en esta vila l’an mil __
[Fol. 205 v°]
__CCCCVIII et sermonet en esta vila per IX jorns | coma apar desus en aquest libre. Et a la fin | demoret en esta vila lo dig maistre Bernart | entro a la festa de la Cros de may et aquel jorn | fes lo sermo al Carme, de mati, de la veraya | Cros.


text:
Categoria:Primièr ministre de França
Lo títol de primièr ministre es una creacion de la Cinquena Republica. Jos las autras Republicas la direccion del govèrn es assegurada per un President del Conselh. Vejatz tanben Lista dels caps de govèrn francés e Istoric dels govèrns de França
Soscategorias
Aquesta categoria dispausa pas que de la soscategoria seguenta.
P
- ► President del Conselh (1 C, 2 P)
Articles dins la categoria « Primièr ministre de França »
Aquesta categoria conten los 18 articles seguents.


text:
14/10/2011
Ai un problèma agradiu...
Pel moment, soi a trabalhar sus las lengas romanas e me cal, coma se deu, estudiar lo francés tanben. Ai pas brica de problèma amb las autras lengas, mas, lo francés, cada còp que lo me cal escriure en fonetica, m'engane... I mete tròp de sillabas. Lo monde de l'Academia francesa se devon virar dins lor tombèl... Fin finala, pensatz ben qu'aquò me fa plaser. Aquò m'agrada de pensar que, dins ieu, i a mos aujòls que fan de resisténcia e que, amai se soi nascuda a una epòca que la lenga francesa aviá presa possession de tot mon país, qu'aquò's un afar entendut dempièi un briu e que tot autre vejaire seriá lo d'un cabord utopista, e ben i a encara de causas que trucan : parlam pas (encara) lo francés normalizat ! L'educacion nacionala assaja ben d'aprene als escolans a prononciar pas lo "e" final dels mots (lo "e" final es grisat : école) mas i a pas res a far : los aujòls (e los regents) fan de resisténcia, eretatge occitan*, los dròlles contunhan d'anar a l'école.
Per tornar a mon dever, se vòle capitar a escriure lo francés en fonetica corrèctament, ai doas solucions :
- far coma se me trufave del monde de París ;
- far coma s'estudiave una lenga estrangièira.
Es vertadièirament un problèma agradiu.
* Me fan rire los que denegan l'occitan dins una lenga a l'accent miègjornal meravilhós.
Publié par Patricia à 07:48
Libellés : Ieu
Aucun commentaire:
Inscription à : Publier les commentaires (Atom)


text:
11/11/2013
Responsa à "Lo sannhapòrc" de Nadau Rebeyrol
Le texte de Nadau Rebeyrol a ravivé des souvenirs chez Annia, du cours de l'UTL de Bergerac de Jean-Claude Dugros...
°°
Monsur Nadau Rebeyrol
Mercés per vòstre raconte talament vertadièr. De vièlhs sovenirs de cinquanta annadas me tòrnan en memòria. Los vos conti tot en pagalha e vos balhi mos sentiments.
Quand veguèri per lo primièr còp aquesta " tuariá" (excusatz lo tèrme, mas per ieu èra lo cas), foguèri tota esfodida per lo ceremonial d'aquela jornada.
Ieu, filha de la vila, jamai aviái ajudat per un tal trabalh. La descripcion que fasètz sul la preparacion, lo debanament d'aquela operacion es identica a la qu’anavi viure.
E, ausissi encara lo crit del tesson, aquel crit indescriptible quand òm lo sortiguèt de son parc per lo menar vèrs lo luòc de son suplici.
Foguèt orrible. Çò que se passa aprep, lo contatz fòrça plan.
Penduda a la còrda estacada a la trunça de l’engard, per la paubra bèstia, tuada, espeunada, e descopada, la messa granda èra dicha.
Mas aprèp, a ! aprèp aquò’s la jòia, aquò's lo convivent temps, lo moment de l'amistat, del partatge, de la solidaritat e de la simplicitat. Tot aquel monde, familha, amics, vesins, dins los rires, las cançons, las istòrias dròlas e la bon'umor e en parlar una mesma lenga que ieu compreniái pas, « lo patois » (disèm uei l'occitan), s'assietèron a la taula per manjar los pastís, los gratons, las grasilhas e lo famós « jimbora », la sopa del bodin.
Uei, òm tua pus lo tesson coma autres còps mas nos podèm dire que de tals moments de convivialitat et de solidaritat existan encara ? E mai se los temps an cambiat, aquels moments son aquí ; las reünions de quartier o las ajudas de las associacions caritativas. Mas lo principal es pas d'èstre en acòrd emb nòstras valors, nòstra cultura, nòstra identitat talas que los ancians nos los inculcadas ?
Amistats a tots e a totas.
Vos dirai que ieu tanben, seguissi los cors d'occitan de Joan-Claudi Dugros a Brageirac e es la seconda annada.
Annia
Les commentaires sont fermés.


text:
dimarts, 27 de setembre de 2016
Nàpols – IV-2 – p.65 > p. 70
Ercolano es dins la dralha dels autres : plumar lo torista. Dintrada : 11€ e l'audioguida : 8€.
I aviá plan la possibilitat de prene un guida uman, mas aquò costava 100€ (li faguèri repetir tres còps a la femna !), divisible entre dètz participants, mas coma quand passèri ieu, èra lo torn en anglés, m'interessava pas.
19€ es çò que còsta la visita d'Ercolano.
Per 1 persona.
Soi completament aclapada per aquel racket organizat, que, o aguèsse sachut, e ben seriái anada en vacanças endacòm mai.
8€ una puta d'audioguida. Me cal avoar pasmens qu'èra modèrne e plan fach l'audioguida. Rai a aquel prètz, es un minimum.
E vos parli pas de la frustracion quand l'audioguida te ditz « e ara dintratz dins l'atrium » mas la pòrta de l'ostal es clavada. O los Tèrmes, que te dison que son dels melhors conservats de l'Antiquitat, que l'explica de l'audioguida dura mai de sièis minutas e que la pòrta n'es barrada « per manca de personal de susvelhança » WTF ? Fan pagar una fortuna e te barran las causas mai bèlas ?!
Romègui.
Mas i passèri 3h a Ercolano, mai de 3h.
Escotèri tot l'audioguida a 8€, lo voliái rentabilizar LOL, non èra tras qu'interessant.
Fin finala, m'o aviá dich l'australiana ièr, me regalèri plan mai a Ercolano que non pas a Pompèi. Mas cal dire que l'audioguida a Pompèi, lo prenguèri pas.Pompèi 13€, Ercolano 11€ + los trens per anar-tornar (e s'enganar), ma carta Artecard es rentabilizada.
Deman, vau a Paestum (que pronóncian Pèstom) .
Aqueste còp, me soi plan entressenhada pels trens : es pas mai lo regional, es lo Trenitalia, n'i a un a 7h55 e un a 8h55. Metrai lo revelh, que lo vòli pas mancar. I a 1h30 de viatge.
Paestum, me soveni d'un espaci bèl, gigantesc amb de temples grecs impausants. Me soveni que i aviam fach una fòto de classa e nòstre grop qu'èra pas piètre pasmens, èra minuscul sus aquel escalièr.
Languissi d'i èsser.
1 comentari:
- 賈尼 ha dit...
-
Preni pas jamai las audioguidas. Amb una guida plan faita (coma las del Touring Club) ai totas las informacions que me calon.
- 27/9/16 11:52


text:
Dolores Ibárruri
Dolores Ibárruri, chafrada la Pasionaria, que ho ua hemna politica basca e espanhòla membre deu Partit Comunista d'Espanha.
Que vadó en Biscaia dens ua familha de minors carlistas e, a maugrat de las soas originas modestas, qu'arrecebó ua educacion pro avançada, e que comença estudis de magisterio.
Que militè dens la Joentut Socialista puish dens lo Partit Comunista Espanhòu (en bèth participar a la scission deu PSOE) qui vadore lo Partit Comunista d'Espanha.
E participè a la Grana grèva generau de 1917 e que comencè a emplegar lo chafre de Pasionaria en bèth signar un article dens lo jornau militant El minero vizcaíno, en 1918.
En 1933 que fondè l'Union de las Hemnas Antifascistas; en 1936 que ho elegida deputada en Asturias e que vadó presidenta de las Cortes republicanas en 1937.
Personalitat activa e destacada durant la Guèrra Civila Espanhòla contra l'insurreccion anticonstitucionau de membres de l'armada, qu'ei era qui prononciè la famosa frasa "¡No pasarán!».
Arron de la guèrra qu'avó d'exilià's en Union Sovietica, acerà que gavidè lo Partit Comunista d'Espanha enter 1942 e 1960 ; lo son unic hilh (qu'avó tanben seis hilhas) que's morí en bèth pelejar per Stalingrad contre las òsts alemanas nazi.
A maugrat de la soa fidelitat de cap a l'Union Sovietica, que critiquè publicament l'invasion de Checoslovaquia en 1968.
La mort deu dictator galèc d'Espanha Francisco Franco que la dè lo parat de tornar hens lo son país e de crubar lo son sèti de deputada asturiana.
Que's morí en 1989.


text:
lundi, 25 octobre 2010
Crida a la manifestacion a Narbona
16:00 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
mercredi, 20 octobre 2010
Protestacions contra la lei dels pensions francesas, vist de Belgica
03:00 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
La violéncia de las manifestacions a Lyon farà lo títol de la Tribune de Genève
00:30 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
mardi, 19 octobre 2010
Gérard Depardieu tracta las manifestacions d'estupidas...
23:00 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
La cauma vista per la BBC, French Strike
22:15 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
Las multiplas protestacions en França interessan las redaccions de Barcelona
17:00 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
vendredi, 01 octobre 2010
Perqué los Occitans e las Occitanas son tanben ciutadans e ciutadanas d'aqueste mercat-Estat-nacion, 2 d'octobre...
09:00 Publié dans Actualités | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
mercredi, 15 septembre 2010
Resulta d'un concors internacional en Occitània, las tapissariás d'Aubusson
11:30 Publié dans Actualités | Lien permanent | Commentaires (0) | Tags : lemosin, artisanat, art | Facebook
samedi, 04 septembre 2010
Solidaritat : Manifestacions europèas de sosten al Ròms
13:00 Publié dans Débat/Forum | Lien permanent | Commentaires (0) | Tags : manifestacion, lengadòc, gasconha, provènça, lemosin, auvernha, catalonha | Facebook
jeudi, 10 juin 2010
occitan : ausir o auvir la lenga dau país de Lemosin, quin plaser !
En occitan, la traduccion del diccionari de la «llengua catalan», tròç que definís lo mot «llemosí», lemosin.
1 adj . a. Ciutadan de la region Lemosin, b. apartenent a la region Lemosin, 2. m. e f. Abitant de la region Lemosin, 3. ling. m.a. Un dels dilectes septentrionals de l'occitan, b. ant. impr. ling/ist. Catalan.
08:00 Publié dans Débat/Forum | Lien permanent | Commentaires (0) | Tags : occitan, lemosin | Facebook


text:
Lo plaser de perpensar e d'escríver en lenga gascona. Aquiu qu'avetz lo men caièr aubrit.
dimecres, 23 de febrer de 2011
En sovier de Don Emeterio Agudo Mantecón
Don Emeterio Agudo Mantecón, mes conegut com el Pulga, qu'èra un vielaire neishut en 1834 a Penagos (Cantàbria), a un vintenat de quilomètres de Santander. Vadut cec pr'amor d'ua infeccion contratada de petiton, que subrevivèva en compausar coplas de las apreciadas qui cantava per las carrèras de Santander. Que's morí en 1909.
Au Pulga, que'u devem ua tiera de cançons ara sovent consideradas com tradicionaus. Que vse'n hèi escotar ua. Que l'avem aquiu interpretada peu grop cantabre Saltabardales, un deus mens preferits dab l'aute grop de formacion mes recenta, LanderaL.
Saltabardales qu'anonciè mantuns còps la soa dissolucion, mès urosament, que tornèn aparéisher tà balhar un concèrt de solidaritat entà Haiti en 2010. LanderaL qu'a représ l'estile de Saltabardales, e pas sonque l'estile puishque los dus grops qu'an membres en comun.
2 comentaris:
- Carles Casanovas ha dit...
-
Joan, velles cançons ,bellissimes poesies que ens omplen el cor de ganes de viure.
- 24 de febrer de 2011 a les 9:25
-
-
cançons velles, dones joves
- 24 de febrer de 2011 a les 11:45


text:
Trichechidae
Las serenas son de mamifèrs marins qu'apertenon a la familha trichechidae e al genre Trichechus, que compta segon los autors, tres o quatre espècias fòrça vesinas. Constituisson amb los dugongs (dugongidae), l'òrdre dels sirenians.
Pòdon viure fins a trenta ans, dins d’aigas de temperatura superiora a 20 °C.
Descripcion : Animal pauc conegut, la serena viu dins l’aiga, sembla una mòrsa de color blava. Pòt far cinc mètres de long e pesar fins a una tona e mièja. Sas aletas an una forma de paleta, sa coa es facha sonque de muscles, sens òsses per la sosténer. Amb sos pichòts uèlhs, es pas miòpe, distinguís las formas e las colors. Sas dents se remplaçan sovent.
Alimentacion : La serena es erbivòra, pas romiaira, e manja d’èrbas que flòtan. Ne pòt manjar fins a 50 kg per jorn ! Se noirís aparentament sonque la nuèch. Las plantas que se’n noirís an un feble rendement energetic, çò qu’explica que las serenas an un taus metabolic fòrça bas : nadan lentament per economizar lor energia.
Uèi es rar e protegit pertot dins lo mond, mas foguèt longtemps caçat per l’òli que ne fasián e per sa carn.


text:
Balhargues
Balhargues (Baillargues en francés) es una comuna occitana de Lengadòc, situada administrativament dins lo departament d'Erau e la region Occitània.
Somari
Geografia[modificar | modificar la font]
Istòria[modificar | modificar la font]
L'origina de Balhargues se deu al fach que la Via Domícia passava per aquel endrech. A ras d'aquela rota un roman, Ballius, faguèt bastir una villa, compresa dins un vast domeni agricòla. Long del temps, la populacion i cresquèt fins que nasquèt lo vilatge de Balhargues que sa primièra atestacion es datada de 819, dins un document que l'emperador franc Loís lo Pietós cedissiá a l'avesque de Magalona, sos dreches sus las tèrras de l'airal.


text:
Irlandés
L'irlandés (Gaeilge), es una lenga celtica parlada coma lenga nativa dins l'illa d'Irlanda per gaireben 104 000 personas, dins de zònas occidentalas ruralas que forman lo Gaeltacht, territòri ont l'irlandés a la primièra plaça. L'irlandés foguèt la primièra lenga d'Irlanda fins a l'Edat Mejana, quand l'illa foguèt conquista pels angleses.
Dempuèi 1922, es, davant l'anglés, la lenga oficiala principala de la Republica d'Irlanda, ensenhada dins las escòlas publicas ; mas fòra lo Gaeltacht, l'anglés es omnipresent.
La màger part de la populacion la compren plan, e 260 000 personas la sabon parlar plan.


text:
06/09/2016
Daus òmes que tomban, per Joan Ganhaire, episòde 6
Perque un podiá disnar, aus Tamaris, sopa de peisson, moclas marinieras, som pas tròp ‘bituats aus Ombradors, mas fau ben chamjar un pauc, puei lo pitit blanc bien fresche que te servián aveque era pas daus mai meschants. Gaëtan Caüsac trapat a minjar de las moclas, quo es un espectacle de pas mancar, e a la riba de cinc minutas, las autras praticas avián restat de disnar per contemplar lo grand avugle esborissat envertolhat de daos cubertas, jaspir a paupas los coquilhatges, i farfolhar a l’asard vancès de chabar per las slurpar a grand bruch. Franciscò e io minjavan lo mai delicatament possible per taschar moien de sauvar l’onor. La patrona venguet veire si tot ‘nava bien, « voulez vous que l’on vous aide Monsieur ? »
Gaëtan aprofechet la presencia de quela genta femna per lançar la conversacion. Demandet de las novelas de Natalena Fleury, comprenguí lo nom, e au frunciment de cilias de la dama, quò se veguet que quò li disiá pas grand chausa, mas Caüsac se laissa pas entau desmontar. Deguet se lançar dins quauqua descripcion meitat verbala, meitat gestuala, e la patrona aguet passablament de mau a eschivar de prener la mocla que brandissiá Gaëtan dins los uelhs que l’aviá d‘alhors fòrça braves. Mas ren, aparentament. ‘La chabet per se levar, apasimant Caüsac d’una man leugiera, e nos laisset emb un geste que semblava voler dire, esperatz, tòrne dabòrd. Gaëtan contunhet sas arabescas au grand plaser daus vielhs que avián pas ‘gut entau ‘na recreacion dempuei longtemps. Nòstra genta ostessa tornet coma un òme qu’ela presentet coma son beu pair , un gròs bonicon, que jugava au marinier emb una barba blancha e una carqueta de lana blueia. ‘La faguet las presentacions, puei se’n tornet en cosina, fau creire. E lo parladís tornet començar, que ne’n comprengueren pas un quite mot, mas a las mimicas, comprengueren que lo vielh òme ne’n sabiá un pitit pauc mai que non pas sa nòra.(de segre).
Joan Ganhaire
18:53 Publié dans Joan Ganhaire, Daus òmes que tomban, La Vita en òc ( archivas DL papier) | Lien permanent | Commentaires (0)
Les commentaires sont fermés.


text:
Panzer III
Lo Panzer III (nom complèt : SdKfz 141 Panzerkampfwagen III) èra un carri de combat alemand desvolopat a la fin deis annadas 1930 e utilizat durant la Segonda Guèrra Mondiala, principalament entre 1939 e 1943. Son ròtle èra d'acompanhar lo Panzer IV, pus poderós, e d'atacar lei blindats enemics amb un canon de 37 mm. Per la seguida, diferentei versions foguèron desvolopadas per renfòrçar lei proteccions e melhorar la poissança de fuòc (canons de 50 mm puei de 75 mm). Pasmens, l'aparicion dau T-34 sovietic rendèt lo Panzer III obsolèt e, après la batalha de Kursk, leis Alemands l'utilizèron subretot per de missions de sostèn d'infantariá.
Liames intèrnes[modificar | modificar la font]
- Matilda II, carri britanic similar.
- M3 Lee, carri estatsunidenc similar.
- T-28, carri sovietic similar.


text:
18/01/2017
Las dents de lach, per Jaumeta Beauzetie
Vos sovenetz-vos de vòstras dents de lach ? De 'quelas "pitas ratons" coma disiá ta minin blanchas coma nèvia e ponchudas coma gulhas que brandinavan e que tombavan un jorn en laissar un grand cròs dins vòstre rison ?
Chas tu, pas de pita soriç que passava jos lo chabeç per chamnhar la dent en uelhs de grapaud (loís d'aur) ò pus simplament en peça de monuda.
Non ! Lo rituau, chas tu, qu'era de sarrar la dent dins un pitit cròs de mur de la charriera "entau, quò t'aidará a trobar la maison quand tu siras tòrna !" disiá ta granda-mair. 'Quela frasa auvida tota ton enfança te pausava pas problema. Cherchavas un brave cròs, « un chasteu de rapieta » e laissavas glissar doçament la dent dins la fenda. Aimavas auvir lo pitit bruch de dos ò tres gruns de sable dau mortier que l'acompanhavan dins sa tombada. Tu comprenias qu'una partida de te demorariá 'quí dins lo mur per l'eternitat !
Pausavas pas de question ! "quand nos siram devenguts tòrna", afirmacion qu'auria pogut estre una gròssa interogacion per tu, sustot de pensar a la mòrt mas non, t'eras pas espaurida. Qu'era dich simplament emb talament d'afeccion que qu'era quitament rassegurant. Damandares pas tanpauc ente ta minin e la soa, avian botat lurs dents ? Comprengueres que las tòrnas qu'era coma daus anges gardians qu'eran 'quí presents e que te montrarian lo chamin dins ta vita.
Pus tard, tu sirias tòrna coma tots dins la familha, coma tots dins lo vilatge. Qu'era marcat dins la marcha naturala de la vita. Totas las personas partidas eran 'quí presentas e tu percebrarias lur presença. Qu'es segurament a 'queu moment que t'aprengueres a veire e sentir l'univers invisible de l'autre monde !
Jaumeta Beauzetie .
Les Calandretas d'Aquitaine proposent un poste de coordinateur régional
A voir la description de poste en pièce jointe.
Il s'agit d'un poste à temps plein, en CDI. Comme quoi, l'occitan peut aider à trouver du travail !
Café oc de l'ASCO à Sarlat le 19 janvier
Exceptionnellement , le café òc se tiendra à la salle de l'ASCO, à l'ancienne école Jules Ferry jeudi 19 janvier à 20 h 30.
L'invité Francis LASFARGUES parlera de la fabrication des balais en paille de sorgho et racontera quelques nhòrlas.
Las cronicas de Vent-l-i-bufa dits par Maryse Lasjuilliarias sur octele.com
L'émission littéraire Libre de octele.com diffuse des petits films tournés à la librairie Marbot de Périgueux.
Des lecteurs présentent en occitan des auteurs et des livres qu'ils aiment bien et en lisent un extrait.
Cette semaine, Maryse Lasjuilliarias lit et parle de "Las cronicas de Vent-l'i-bufa" de Joan Ganhaire ( edicions Novelum IEO Perigòrd).
A écouter sur : http://www.octele.com/video-oc/LIBREs.html
L'invité, lo convidat de Meitat-chen, meitat-pòrc dau 22 de genier 2017
Joan-Pau Verdier e Marçau Peironi nos informan que lo convidat de l'emission dau diumenc 22 de genier 2017 a 11 oras sur França Blu Perigòrd sera Sebastian Girard dau Conselh Departamentau de Dordonha per parlar de las manifestacions que van se tener en feurier, maitot la Dictada Occitana qu'es prevuda per lo 4 de feurier a Perigüers.
Meitat chen , Meitat pòrc , chasque diumenc a 11 oras sur França Blu Perigòrd!
Veiqui lo ligam vers França Blu Perigòrd
e lo ligam vers lo site de Joan-Pau Verdier
09:11 Publié dans Actualitats, actualité, Musica, chants e dança | Lien permanent | Commentaires (0)


text:
Les Essarts-le-Roi
Les Essarts-le-Roi es una comuna francesa, situada dins lo departament d'Yvelines e la region d'Illa de França.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
Un decrèt imperial de 1814 a decidit de la creacion de la municipalitat dels Essarts-lo-Rei pel regroupement de las ancianes comunas de las Essarts e de las Layes.
Un décret impérial de 1814 a décidé de la création de la commune des Essarts-le-Roi par le regroupement des anciennes communes des Essarts et des Layes.


text:
Bèn diferent es estat lo mercat pausat per la compania avionista Ryanair a Marselha. La societat voliá respectar sei proprei règlas socialas, valènt a dire deguna règla, estomagant l’Admenistracion sociala en França.
Amé la responsa d’aquela reagissèt, Ryanair : atacada au tribunau correccionau per presta illegala d’emplegats, empacha au foncionament dau Comitat d’Entrepressa, a la libertat sindicala e a la constitucion d’un comitat d’igièna e seguretat e dei condicions de trabalh, e per l’emplec illicite de personau de navigacion, pas mens, Ryanair aviá respondut en octòbre per l’abandon de sa basa marselhesa. Era franc ! Aquela escomessa aviá meme entraïnat un discors solidàri de la Chambra de comèrci, gestionàri de l’aeropòrt marselhés. Adonc lo chantagi podiá foncionar.
Quasi dos ans après, vesèm que la fermetat paga. A l’ora que Ryanair es convocat au tribunau a-z-Ais, podèm observar que l’avionista s’es entornat a l’aeropòrt de Marselha-Marinhana, e que la centena d’emplegats i èran bèn necessaris. E deu totjorn respondre a d’obligacions socialas e fiscalas.
Lei bailes de l’avionista se son pas convertits ai règlas socialas francesas ; simplament, s’i sometre èra la condicion per contunhar de far son chifre d’afaires en França. Aquelei gents que marchan qu’amé l’esca financiera, podètz li far fisança, sabon ont es son interès. L’important es que la societat democratica lo sache, ela tanben, e que plega pas.


text:
Sètz regents dempuèi 25 ans o dempuèi la dintrada passada e volètz verificar las vòstras coneissenças ? Sètz interressats e vos sentissètz concernits per l'inovacion pedagogica, l'immersion e la pedagogia Freinet Institucionala ? Cliquatz sul ligam segue...
La còla dels Calandrins estudiants en primièra annada de formacion a APRENE prendrà lo nom de sas mairinas lo 7 de decembre de 2017. La "batejada" qu'es aquò? (seguida…)
Lo Congrès Lo Congrès permanent de la lenga occitana qu’ei ua institucion scientifica e morau qui representa los actors e los utilizators de l’occitan – aperat tanben lenga d’Òc. L’objectiu de...


text:
Carcanièra
Carcanièra[1][2] ( Carcanières en francés) es una comuna occitana, situada en Donasan, dins lo departament d'Arièja e la region d'Occitània, ancianament de Miègjorn-Pirenèus.
Somari
Geografia[modificar | modificar la font]
Perimètre del territòri[modificar | modificar la font]
Toponimia[modificar | modificar la font]
La prononciacion es [karka'ŋɛra] [4].
Lo nom es aparentat al gascon carcanèth, « gòrja (sens anatomic), garganta, còl ». Aicí se compren coma « gòrja, garganta » aplicat a de montanhas, « frau ». Lo vilatge es pas dins la nauta val d'Aude, coma escriu Dauzat, mès sus una mena de pompidor relativament planièr. Probable que las doás basas pre-indoeuropèas *kar-, « pèira », e *kan-, « autura », i son associadas [5]
Istòria[modificar | modificar la font]
Carcanièra foguèt annexada entre 1790 e 1794 per Queragut e tornèt venir comuna entre 1795 e 1800 [6].
Administracion[modificar | modificar la font]
- Abans la refòrma cantonala de 2014, aplicada en 2015, la comuna èra del canton de Queragut; es ara del canton de Haute-Arièja (en francés), donc de Nauta Arièja.
Demografia[modificar | modificar la font]
- En 1793, Carcanièra èra dins la comuna de Queragut.
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
- ↑ https://www.geoportail.gouv.fr/carte
- ↑ Patrici Pojada, Répertòri toponimic de las Comunas de la Region Miègjorn-Pirenèus, ed. Loubatières, Portèth de Garona, 2009, p. 36
- ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 146
- ↑ http://cassini.ehess.fr/cassini/fr/html/fiche.php?select_resultat=6910


text:
Marina Abramović
Marina Abramovic es una artista performer sèrbia. Nascuda en Belgrad, anciana Iogoslavia, uèi Serbia lo 30 de novembre de 1946.
Estudièt de Bères arts en Belgrad e Zagrèb. En 1976 se partís en Amsterdam e comença a realizar performances a on explòra lo dolor corporal e lo còs coma expression artistica. Es cridada la menina del performer.
Fòrça de las siás òbras son realizadas al bòrd del tanben artista performance Ulay, coble sentimental de Abramovic dempuèi 1976 a 1988.
Tre 2000, realiza espectacles teatrales en se basant en las siás vivéncias.


text:
L'adjoint au Développement Durable, Daniel Le Blay : "la crise de la Vache Folle nous a conduit à viser l'autarcie alimentaire pour nos enfants. Il fallait maîtriser ce qui entrerait dans leurs assiettes" (photo MN)
Sembla que siegue una premiera en França, Moans Sartòu emplega un païsan dins lo quadre de la foncion publica territoriala. Sébastien Jourde vèn dei Charentas, e a 35 ans arriba per desvolopar un domèni que la comuna a crompat l’an passat, Auta Comba.
« L’emplegam sota l’apelacion « emplech agricòla », gràcia a nòstra regia agricòla” que nos ditz Sèrgi Rodrigues, lo director dau cabinet d’Andrieu Aschieri, lo premier cònsol ecologista de la ciutat pròcha de Grassa. Aqueu foncionari de categoria C segur pòrta pas de gravata, mai de bòtas, e l’ordinator es mens important per eu que lo motocultor.
Sota lei quatre sèrras comunalas lei liumes créisson. « Son per la cantina e tótei son biò » sotalinha Daniel Le Blay, l’ajonch delegat au Desvolopament Duradís. « L’idèa de mestrejar tot ce qu’intra dins la sieta deis escolans nos vèn de la crisi de la « vaca caluga », a partir de 1995 » nos ditz ; « e coma deguna societat de restauracion escolària nos podiá assegurar una norridura biò, nimai la regionalisacion dei provesiments, avèm decidit de se cercar d’àutrei mejans de norrir en seguretat nòstreis enfants ».


text:
Leis lengas vivas cambièron en corant deis sègles. Que pensètz, l'Occitan cambiará dins leis annadas que venon tambèn se n'i auriá pas que de parlaires segondàris comas leis quals que lo utilitzan activament e regularament?
Es segur que cau de nombroses parlaires actius e un pauc de parlaires naturaus pèr que una lenga visca naturalament et pèr que n'i aurián d'arguments eficacei pèr la lucha Occitanista. Es lo desvolopment naturau dau Latin parlat de qué l'Occitan es lo resultat. Legiguèri já un comentari que la lenga originala de l'Occitània siga lo Gallés. Òc, es la veritat que seriá bèu se lo Gallés s'èra continuat dusqu'a nòstrei dias! Mas seriá pas la metéissa lenga uèi coma la quala que n'i avèm de tèxtes. Donc aquò seriá una lenga totalament artificiala d'un tèmps passat. Vau mai d'ajudar une lenga de nòstrei dias pèr que se continuarà e devendrà pas tambèn una lenga dau tèmps passat.
M'agrada fòrca que l'IEO faguèt una conferéncia que lo tèma èra la transmission familiala. Leis parlaires natius actius ajudariá fòrca l'Occitan. Cau pas que cadun parle solament Occitan, mas que la lenga siga quicòm normau pèr quauquei mond pas atgat pèr que leis aprenaires ajan l'escascenca de s'imersionar, tambèn s'elei son una pichona minoritat.Cau una generacion nòva de parlaires natius sensa la vèrgonha. Una certana influéncia dau Francés dins lo charradís popular et lo son de lenga es quicóm normau que cau tolerar.
Alex


text:
Efèst
Dins la mitologia grèga, Efèst es filh de Zèus e d'Èra. Es lo dieu equivalent a Vulcan dins la mitologia romana.
Efèst es unanimament presentat coma filh d'Èra[1], mas es pas clar qu'aja un paire. Omèr ne fa lo filh de Zèus[2] e Cineton de Sparta aquel de Talos, un Gigant de bronze[3], mas dins la version majoritària[4], Èra, gelosa perque Zèus auriá engendrat sol Atena[5], e per li mostrar que se podiá passar d'el, engendra sola Efèst[6].
De legendas dison que sa maire Èra lo fòrabandiguèt de l'Olimp a causa qu'èra garrèl e desformat, d'autres dison que foguèt son paire Zèus que lo percacèt a causa d'una conspiracion d'Èra e Efèst per lo destruire. D'un biais o d'un autra, son còs tombèt a la mar ont doas Nereïdas, Tètis e Eurinòma, lo reculhiguèron e lo menèron dins l'illa de Lèmnos fins que grandiguèt.
Prenent coma basa d'argila, Efèst creèt la primièra femna, que foguèt nomenada Pandòra.
Efèst venguèt un artesan engeniós pel trabalh del fèrre e autres metals. Se pensa que lo talhèr d'Efèst èra situat sota l'Ètna. Efèst, utilizant sa coneissença, elaborava per sas maires adoptivas bèlas jòias. Tètis, sa maire adoptiva, organizèt una fèsta dins l'Olimp portava un joièl preciós fabricat per Efèst; provocant l'enveja de las divessas, subretot d'Èra, qu'obtenguèt de Tètis lo nom de l'orfèbre. Èra demandèt a Efèst que tornèsse a l'Olimp, demanda que neguèt, en despièch de las preguièras que Tètis; fins qu'intervenga lo dieu Dionis, que per mejan d'una pocion temptèt de menar Efèst a la convocacion d'Èra, pasmens lo dieu de la farga demorèt contrariat, e envièt a Èra un tròn d'aur magic que, aprèp que s'i assetariá, poiriá pas tornar levar; atal Efèst, mèstre de la situacion, impausèt sevèras condicions per son retorn al lar dels dieus, una d'aquelas èra de contractar un matrimòni amb Afrodita, divessa de l'amor. D'autras versions dison que la divessa de la beutat èra dispausada a venir esposar Efèst en cambi que fabriquèsse per ela un colar semblant aquel de la nereïda Tètis. Mas Afrodita li foguèt infidèl amb Arès, lo dieu de la guèrra; quand Efèst o aprenguèt, preparèt una trampa: teissiguèt un malhum d'argent gaireben invisible e lo placèt sul lièch ont devián colcar Arès e Afrodita. Quand lo malhum trapèt los amants e aqueles comencèron d'apelar, Efèst convoquèt de seguida totes los dieus per que constaten l'adultèri. Esiodor conta que lo succès provoquèt una de grana emocions dins l'Olimp.
Efèst es presentat coma un òme laid, susant, amb la barba nosada, la peitrina descobèrta, totjorn trabalhant dins fargar. Zèus lo nomenava 'dieu del fuòc e de la tekne', l'intelligéncia manuala. Fabriquèt lo colar que ne faguèt dona a Ermiona, lo sceptre d'Agamemnon e los automats que trabalhavan dins sa farga.
Los filhs d'Efèst son Cecròps, Erictoni, que creèt los carris per amagar la desformitat de sas cambas, e lo bandit Cacus.
Aguèt de relacions amb la ninfa Cabiró.
Efèst aviá un temple a Atenas, al costat de l'agora, lo Teseion, e un autar a l'Erecteion.
Referéncias[modificar | modificar la font]
- ↑ levat l'epopèa Danaïs (frag. 2 PEG) e Pindare (frag. 253)], que lo mencionan amb Erictonios coma un autoctòn (nascut de la Tèrra), mas seriá benlèu una confusion. Gantz, p. 233.
- ↑ Omèr, Odissèa (VIII, 312), Iliada XIV, 296 precisa qu'Efèst nais de la primièra union de Zèus e d'Èra, abans lor mariadatge ; Èra auriá apuèi pretendut que lo mainat aviá pas de paire per amagar sa fauta.
- ↑ Preservat per Pausànias Descripcion de Grècia (VIII, 53, 5).
- ↑ Presentada pel primièr còp per Esiòde, Teogonia (927-929).
- ↑ Una autre version d'Esiòde menciona que la concepcion d'Efèst abans aquela d'Atena; la colèra d'Èra seriá doncas de causa desconeguda. Frag. 343 MW. Cf. tanben la tradicion qu'Efèst ajuda Atena a sortir de la tèsta de Zèus.
- ↑ Imnes omerics (Per Apollon, 331-352) menciona tanben la colèra d'Èra, mas lo mainat que engendra sola es Tifon e non Efèst.


text:
Institut d'Estudis Occitans
11, carrièra Malcosinat
31000 Tolosa
Tél.: 09.62.56.09.91
- 2007-2017 : 10 ans de la Comission Toponimica Occitana
- Jornada d'InFormacion : 18/11/2017 - Mèfi : ANNULADA
- N'i a pro d'èsser mespresats !
- Las ajustas lengadocianas
- Bonas vacanças d'estiu de 2017 !
- Lo n°160 d'Anem Occitans es sortit !
- Novèla edicion actualizada del diccionari Francés-Occitan de Cristian Laus en çò de IEO Edicions
Jeudi 1er février 09:37-10:37 - Luòc: Anglet
La commune d’Anglet propose un CDD de trois mois afin de réaliser le contenu d’une exposicion permanent e dédiée à spécifiquement à la langue et à la culture occitane-gascone. Ne saber mai
Jeudi 1er février 10:47-11:47 - Luòc: Pau
La FIMOC propose une mission de service civique afin de mener une enquête sociolinguistique relative à la place des médias occitans dans la société. Ne saber mai
La Federacion "VIVRE AU PAYS - RÀDIO PAÍS" recèrca un jornalista occitanofòne.
Ràdio País que recèrca, a partir de genèr de 2012, un - ua jornalista (si possible dispausant de la carta de premsa) qui lei, parla e escriu l’occitan. Devath la responsabilitat deu cap redactor, de la coordinatora delegada e devath la responsabilitat de publicacion de la presidenta de l’estructura, assegura en foncion de l'eveniment, de la linha directora fixada peu Conselh d’Administracion de l’associacion e de la soa personalitat, la difusion d’informacions, prioritàriament en lenga occitana mes non exclusivament, per via radiofonica. Qu’ei cargat(-ada) deu tractament dirècte de l’informacion : reportatges, entervistas, redaccion d’articles, montatge. CDD 6 mes dens un prumèr temps, enquadrat per la convencion collectiva deus jornalistas e de la radiodifusion privada. Lòc de tribalh : estúdio de Puei (64230). Que poderà estar amiat(-da) a tribalhar tanben a l’estúdio de La Lobèra (65) dens l’encastre d’ua cobertura de l’informacion sus Mieidia Pirenèus. Que serà amiat(-da) a circular a fins de realizar lo son tribalh (veïcule o mejan de transpòrt requist). Tribalhs màgers (non exaustiu) : Recèrca l’informacion. Decideish deu mòde de tractament deu subjècte en foncion deus programas, deu public cible, de la soa sensibilitat e de las orientacions deu mèdia. Aprèsta las soas intervencions e las partatja dab los collègas Pren los contactes exteriors que hèn hrèita au bon debanament deu son tribalh (entertiens, requèsta d’autorizacions au près d’organismes publics o privats). Realiza reportatges. Causeish un eveniment, un hèit o un tèma que deu interessar lo public de la ràdio. Cèrca, arrecapta l’informacion e la verifica. Hica en fòrma finau l’informacion (lectura tornar, calibratge, mesa en ondas, ritme...) Autes tribalhs (non exaustiu) : En l’encastre de la « Federacion », participa au tribalh de redaccion dab d’autas ràdios o d’autes mèdias. Ajuda dens lo son tribalh lo o los jornalista(s) responsable(s) deus projèctes de mutualizacion o de cooperacion. Participa a las divèrsas amassadas ligadas a la soa foncion. Pòt estar amiat a iniciar joens en formacion au mestièr de jornalista. Participa a har saber çò qui ei difusat (ex : informacions de la setmana) au près deus auditors, de la premsa e per Internet. Se n’a pas dejà la soa carta de premsa, velha a obtiéner la soa carta professionau de premsa au près de la comission de la carta, tanlèu qu’a lo nombre de huelhas de paga requist. Velha a har renovelar la soa carta professionau.
Competéncias requesidas
Que recercam quauqu’un de dinamic, qui sap préner iniciativas, e qui apreciarà de tribalhar en equipa dens ua estructura associativa.
Descripcion complementària emplegaire
Persona contacte : Peireta Bordenave au 05 59 77 12 83
Començament deu contracte : 15/03/2012
Durada : 6 mes
30-35 òras per setmanas
Salari : segon nivèu, se carta professi
Nivèu d'estudi desirat : Bac + 2
Bona cultura generau
Experiéncia demandada
Vila d'emplec : PUEI (64) o LA LOBERA (65)


text:
Marcilhac (Puèi Domat)
Marcilhac, oficialament en francés Marcillat, z-es 'na comuna occitana dau departament dau Puèi Domat e de la region d'Auvèrnhe Ròse Aups, ancianament d'Auvèrnhe.
Somari
Geografia[modificar | modificar la font]
La comuna compren daus replanats traucats per de las combas plòndas e estreitas. Los travèrs de las combas son boscós. La populacion se concentra dins lo borg e dins daus vilatges coma Fosse (nom francés : seriá [fo'sa]] en occitan : compréner Fòssas ?), Mathas (nom francés, Matàs o Matas en occitan ?), Outre (nom francés), Salpaleine (nom francés), Le Poget, sovent tan poblats coma lo borg. Lo vilatge que mai se desvolopa es Fosse (nom francés) a causa de l'installacion de novèus abitants, lo pus sovent dins de las maisons individualas recentas : segon lo testimoniatge d'un abitant, Fosse aviá pas pus de 13 abitants vèrs 1980 e n'auriá quauqua ren coma 80 avòra (en 2017). Fosse es lo vilatge pus près de la RD 2144 (anciana RN 144), prolonjament de l'auto-rota A 71 que mena a Riam e a l'aglomeracion clarmontesa a partir de l'eschamjador de Combronde.
Perimètre dau territòri[modificar | modificar la font]
Toponimia[modificar | modificar la font]
- Marcilhac. La prononciacion locala es [marsi'ja]. Lo nom es atestat en 1132, de Marciliaco (aquò's una latinizacion). Marcilhac ven d'un nom latin d'òme, Marcilius o Marcellius, amb lo sufixe -acu(m) [2],[3] , latinizacion del sufixe gallés -āco(n). Marcilhac èra donc probablament una anciana granda propietat antica qu'aviá per mèstre Marcilius o Marcellius. La finala francesa en -at, coma un pauc pertot en Auvèrnhe, Lemosin, etc, s'es afeblida en -at, abans la disparicion completa de la consonanta finala. -l- molhada s'es iodizada (es venguda un -i- consonantic), mas la grafia demòra de segur -lh-.
Istòria[modificar | modificar la font]
Administracion[modificar | modificar la font]
- Abans la refòrma cantonala de 2014, aplicada en 2015, la comuna èra dau canton de Menat; es avòra dau canton de Saint-Georges-de-Mons (en francés).
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Elements de lenga[modificar | modificar la font]
Informacions notadas lo 16 de junh a Salpaleine (nom francés) e a Fosse (nom francés, probablament Fòssas), amb d'informators qu'avián una coneissença passiva de l'occitan; la transcripcion ne'n es pas totjorn segura.
- [vel kar] = vai le quèrre (reduccion de diftongue)
- [ʒow] (lo jau, Sent Jau) : afebliment de diftongue
- [n] vocala ? [n sab rə] = ne'n sabe ren
- [re do tu] = ren dau tot
- [zə sabə me] (o [mə] ?) [kwɛj ka men'ʒa la sypa d ?] ([dow] o [du] ?) [ʃi] (ze = zo; me, conservacion de la diferéncia entre los pronoms personaus complements e subjèctes); [la sypa] = las supas, probablament)
- [le'via] = le viarn (l'ivèrn); puèi que -r- sigut de -e pèrd sa vocala (veire [vel kar] = vai le quèrre), -r finala s'amudís per gardar l'oposicion fonologica.
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Site de la préfecture du Puy-de-Dôme, consultat lo 8 de genèir 2008
- ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 433
- ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 122 e 149 (per d'autres Marcilhac)


text:
La rubrica d’informacions del 09/09/2016 del NPLD
Lo NPLD (malhum de promocion de la diversitat lingüistica), que l’IEO n’es membre, nos presenta diferents rendetz-vos e accions avenidors per afortir la riquesa lingüistica d’Euròpa.
- De membres del Parlament europèu an celebrat lo 8 de setembre de 2016 a Brussèllas (Belgica) lo poèta valencian Vicent Andrés Estellés per un récital de sas poesias en catalan, basc, espanhòl, italian, anglés, alemand e neerlandés.
Per en saber mai sus aqueste eveniment, clicatz aicí.
- Forum europèu de la revirada : los espleches e las tecnologias del lengatge, lo 27 e 28 d’octobre de 2016 a Brussèllas (Belgica). Organizada per la Direccion generala de la revirada, aquesta encontre amassarà institucions, enterpresas e cercaires.
Lo programa d’aqueste eveniment es disponible aicí, amb mai d’informacions aicí.
- Repertòri e discors multilingües en Australia. L’universitat de Sidney Oèst organiza del 26 al 28 d’octobre de 2016 à Sidney (Australia) una conferéncia sus los efièches cognitius, mas tanben sus las implicacions socialas, politicas et economicas, del multilingüisme. Aquestes debats concerniràn tanben la situacion europèa.
Per mai d’informacions sus aquesta conferéncia, clicatz aicí.
- l’European Language Gazette, bulletin publicat per lo Centre europèu de las lengas modernas de Graz (Austria), editèt son n°32 centrat suls principals eveniments concernent la jornada europèa de las lengas del 26 de setembre de 2016.
Per legir aqueste bulletin, clicatz aicí.
- L’Academia Frisona, institut de recerca sus l’istòria, la lenga e la cultura de Frisa, e mai lo Centre europeu de recerca sul multilingüisme, an inaugurats lo 9 de setembre de 2016 lors locaus renovats a Leeuwarden (País Bas).


text:
Villes et mairies de la Province de Chieti (069)
Liste des communes
Poggiofiorito
Village de Poggiofiorito, localité de l'Italie de -1 000 habitants.
La mairie de Poggiofiorito est joignable par téléphone.
Torrebruna
Village de Torrebruna, localité de l'Italie de -1 000 habitants.
La mairie de Torrebruna est joignable par téléphone.
Bomba
Village de Bomba, localité de l'Italie de -1 000 habitants.
La mairie de Bomba a une adresse e-mail et un site Internet.
Civitella Messer Raimondo
Village de Civitella Messer Raimondo, localité de l'Italie de -1 000 habitants.
La mairie de Civitella Messer Raimondo a un site Internet.
Quadri
Village de Quadri, localité de l'Italie de -1 000 habitants.
La mairie de Quadri a une adresse e-mail et un site Internet.
Montenerodomo
Village de Montenerodomo, localité de l'Italie de -1 000 habitants.
La mairie de Montenerodomo a un site Internet.
Liscia
Village de Liscia, localité de l'Italie de -1 000 habitants.
La mairie de Liscia est joignable par téléphone.
Lentella
Village de Lentella, localité de l'Italie de -1 000 habitants.
La mairie de Lentella est joignable par téléphone.
Carpineto Sinello
Village de Carpineto Sinello, localité de l'Italie de -1 000 habitants.
La mairie de Carpineto Sinello est joignable par téléphone.
Carunchio
Village de Carunchio, localité de l'Italie de -1 000 habitants.
La mairie de Carunchio a une adresse e-mail et un site Internet.
Colledimezzo
Village de Colledimezzo, localité de l'Italie de -1 000 habitants.
La mairie de Colledimezzo a une adresse e-mail et un site Internet.
Pennapiedimonte
Village de Pennapiedimonte, localité de l'Italie de -1 000 habitants.
La mairie de Pennapiedimonte a un site Internet.
Tufillo
Village de Tufillo, localité de l'Italie de -500 habitants.
La mairie de Tufillo a un site Internet.
Guilmi
Village de Guilmi, localité de l'Italie de -500 habitants.
La mairie de Guilmi a un site Internet.
Castelguidone
Village de Castelguidone, localité de l'Italie de -500 habitants.
La mairie de Castelguidone est joignable par téléphone.
Taranta Peligna
Village de Taranta Peligna, localité de l'Italie de -500 habitants.
La mairie de Taranta Peligna a un site Internet.
Fraine
Village de Fraine, localité de l'Italie de -500 habitants.
La mairie de Fraine a un site Internet.
Dogliola
Village de Dogliola, localité de l'Italie de -500 habitants.
La mairie de Dogliola a un site Internet.


text:
Veiqui donc lo noveu (Font, beurai pas de ton aiga...) disc de queu grand chantaire lemosin.
Dins la fòrma, i a pas grand-chausa que chamnha, es tot sol, a la votz, daus un còps sostengut per un armonium, emb un son un pauc estofat (enregistrament un pauc artesanau).
Mas atencion, las aparencias de quel album son enganairitz, e Melhau zo dich còp sec d'abòrd : "Mas si chantavas la vita, en luec de totjorn purar sus la Mòrt ? / Si t'an donat la paraula quo es pas segur per nos desperar !", responsa directa a tots los que li repròchen de far totjorn de las chançons tristas.
Los temas costumiers de Melhau son evidentament presents : lo "progres" (La Valsa dau Betum), lo Lemosin ("La Granda Passejada", permenada joiosa (si, si...), a la mòda pastorela, dins los luecs emblematics de son pais), lo rapòrt entre l'òme e la natura (Lonh que près de la bona distancia) lo Diable, la Mòrt, etc...
Mas, per rapòrt a antan, io tròbe l'ensemble de l'album mai joios que los d'avant, desjà per una chausida de las melodias (totas meravilhosas e finament trabalhadas) que balha enveja de tustar dau pè (ause pas dire "de dançar", quo es dau Melhau, tot parier... ), e s'i tròba quitament doas chançons emb daus accents ròck, nonmas chantat a la votz : "Chançon d'aguilanuòu" e "La Valsa dau Betum".
D'autres temas, mai risoliers fan tanben lur aparicion, e bòte au desfi tot lo monde de pas sorire en entendre "La Valsa de 68" : "Aguerem vint ans/En 68 l'annada, Mai lo mes/Çò qu'era pas permes era promes/Lo solelh ralhava/ Jos mas quauques crums sord/ Los CRS bonhavan/Plejats de susor..."
Si que non, los qu'aimem pas Melhau, quò será pas la revelacion, pòde que conselhar aus autres, o a los que coneissen pas, de 'chaptar queu disc.
Pense qu'es enquera en joscripcion, se fau benleu entresenhar chas l'IEO Lemosin.


text:
La mission es d’ajudar a la promocion de l’ensenhament bilingüe francés-occitan al prèp :
· Dels parents dels mainatges
· Dels elegitsde las comunas, comunautats de comnas, conselhs generals dins la Region Aquitania
· Desls organismes e associacions del mitan escolari e cultural.
Serà encargat (encargada) d’aplicar lo plan d’accions decidit damb lo burèu de l’associacion : prener los contactes e organizar d’eveniments.
Participarà als dossièrs administratius.
Luoc de trabalh : Vilanuèva d’Out (47)
Remuneracion : 1550 euros brutt (env 1200 € net/mes)
Nivèl de formacion minimal : Bac +2
Competéncias e qualitats recercadas :
· Capacitat de communicacion , d’organizacion e de trabalh en autonomia.
· Occitan minimum : parlat, legit.
· Mestresa de la bureutica simpla e dels utis de communicacion.
Necessitarà desplaçaments (pagats) e disponibilitat lo ser e la dimenjada.
Mandar las candidaturas :
· Per corrièr a OC BI Aquitània, 16, carrièra de Pujols 47300 VILLENEUVE SUR LOT
Per mèl : ocbiaquitania@free.fr


text:
786
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 786 del calendièr gregorian.
Somari
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Empèri Bizantin[modificar | modificar la font]
Dubertura a Constantinòple dau concili cargat d'abolir l'iconoclasme e preparat dempuei 784 per Taraise e Irèna. Pasmens, una esmoguda menada per d'iconoclastas leis obliguèt rapidament de suspendre lei trabalhs e de desplaçar lo concili a Nicèa.
Còntra leis Arabis, victòria importanta de l'armada bizantina que conquistèt e pilhèt totalament la fortalesa de Hadath en Cilícia qu'èra venguda una basa fòrça importanta per leis Abbassidas.
Wessex[modificar | modificar la font]
Mòrt dau rèi Cynewulf (757-786) dins lo corrent d'una emboscada organizada per Cyneheard, fraire de l'ancian rèi Sigeberht de Wessex (756-757). Sostengut per Offa de Mèrcia (757-796), Beorhtric de Wessex (786-802) li succediguèt. Foguèt obligat d'acceptar lo desvolopament de l'influéncia de Mèrcia dins leis afaires intèrnes de Wessex (→ 787).
Asia[modificar | modificar la font]
Califat Abbassida[modificar | modificar la font]
Insureccion dei partisans deis Alides dins la region de Medina que foguèt rapidament reprimida d'un biais saunos. Pasmens, la question principala de la politica dau califa Al-Hadi foguèt aquela de succession. Assaièt d'obtenir la renonciacion a sei drechs de son fraire e eiretier legitim Harun ar-Rachid que refusèt e foguèt estremat fins a la mòrt suspresa d'Al-Hadi. Harun ar-Rachid li succediguèt sensa dificultat vertadiera car son nebòt, rivau principau per lo Califat, acceptèt de reconeisser oficialament lo poder de son oncle.
En Anatolia, desfacha còntra lei Bizantins que pilhèron la fortalesa estrategica de Hadath.


text:
Florian Vernet tòrna prene la matèria del conte tradicional per ne far quicòm de nòu. Totes los motius del conte, totes los personatges, totes los modèls esprovats, Vernet los coneis, los combina, los tòrç, los reutiliza de son biais. Apond a sa creacion la poncha necessària de segond gras, d’umor, d’anacronisme esquèr per una capitada bèla. Dins aquestes contes « faches a la man », plens de vida e de vam, l’occitan es encara e totjorn la lenga que sas paraulas dobrisson la pòrta dels pantaisses d’enfants.
La Princessa Valentina e autres contes, Florian Vernet,
CRDP de Montpelhier,
Libre 191p. + CD 64 min, 14 €
ISBN : 978-2-86626-274-7


text:
Manifest de TV3, Catalonha Ràdio e era ACN dauant era menaça d'intervencion des mieis publics catalans
Es mieis de comunicacion publica, TV3 e Catalonha Ràdio, neisheren en 1983 per mandat de totes es fòrces politiques presentes en Parlament de Catalonha, era institucion a on s'exprimís era volontat dera ciutadania e ara que servim des d'alavetz.
Des de Catalonha e en catalan, donques, hè 34 ans qu'explicam çò que passe ací e ena rèsta deth mon en tot cercar era maxima pluralitat e veracitat, hèt que mos a convertit en referents en encastre informatiu e en de divertiment de qualitat e en liders d'audiéncia e credibilitat.
Era menaca d'intervencion des mieis publics catalans, includida era ACN, per part deth Govèrn espanhòu supause un atac dirècte ara ciutadania e alebe eth sòn dret a arrecéber ua informacion veraç, objectiva, plurau e equilibrada, un des drets fonamentaus de quinsevolh democracia.
Eth solet hèt qu'un govèrn pretengue interferir e controtlar eth foncionament d'aguesti mieis ei ua pròva dera sua volontat d'alebar aguesti drets. Eth contraròtle governamentau sequestre era libertat de premsa.
Aguesta ingerència ei inacceptabla en marc dera Euròpa democratica e dinamite principis fonamentaus dera Union Europèa.
Versions en altres idiomes:
- Manifest de TV3, Catalunya Ràdio i l'ACN davant l'amenaça d'intervenció dels mitjans públics catalans
- Manifiesto de TV3, Catalunya Ràdio y la ACN ante la amenaza de intervención de los medios públicos catalanes
- TV3, Catalunya Ràdio i ACNren manifestua, Espainiako gobernuak Kataluniako hedabide publikoetan esku hartzeko egindako mehatxua dela eta
- Manifesto de TV3, Catalunya Ràdio e a ACN diante da ameaza de intervención dos medios públicos catalans
- TV3, Catalunya Ràdio and ACN manifesto on the threat of intervention of Catalan public media
- Manifeste de TV3, Catalunya Ràdio et l'ACN face à la menace d'intervention des médias publics catalans
- Manifest von TV3, Catalunya Ràdio und ACN vor dem drohenden Eingreifen der katalanischen Medie


text:
14/12/2013
L'invité-lo convidat-de "Meitat chen, Meitat pòrc" dau diumenc 15 de decembre
Joan-Pau Verdier et Marçau Peironi nos informan que l'emission especiala de questa dimenjada sera consacrada a la cosina per las festas de fin d'annada emb lo grand retorn dau famos grand cosinier chafrat «Guston Trauca-Sega». Rire e bonas receptas au programa !
Meitat chen , Meitat pòrc , chasque diumenc a 11 oras 30 sur França Blu Perigòrd!
Veiqui lo ligam vers França Blu Perigòrd
09:08 Publié dans Actualitats, actualité, Musica, chants e dança | Lien permanent | Commentaires (0)
Les commentaires sont fermés.